qundao/data-zh-poetry huggingface dataset:
老仲夜集
作者：錢時
朝代：宋

譚兵誰是古君子，說易難逢大丈夫。
風月歲寒雙塔夜，一巵清露世間無。
聞兒輩舉漁者言喜成古調
作者：錢時
朝代：宋

魚固人所欲，痰飲常忌此。
茲晨一杯羹，食之乃大美。
漁者包裹來，樂與我爲市。
兒輩問何故，秤平不虧爾。
吾家自高曾，仁厚著閭里。
一衡無兩權，昭昭坦如砥。
憶昔少年時，獵夫晨賣鹿。
老幹持衡出，忽爾非舊比。
此豈我家風，責之怒裂眥。
口腹詐求贏，寧我餓而死。
忍割子孫肉，而以啖我齒。
折衡謝獵夫，勞酒遣乃已。
今餘三十載，而得聞斯語。
喜與同志言，書之詔孫子。
聞子居近况
作者：錢時
朝代：宋

十里溪山別兩年，忽聞消息爲欣然。
把書簷下往來看，不覺人行到面前。
聞里中蠶饑不肯食山桑成長句
作者：錢時
朝代：宋

往年蠶老苦乏食，採遍山桑無處覓。
救饑恨不到口頭，略無揀擇和枝喫。
今年葉亦未爲荒，稍羅粉米尋山桑。
掉頭不肯喫，大似向來藜藿腸。
山中連遭歲事惡，餓羸顛倒填溝壑。
草根拔盡不能充，往往珍羞視藜藿。
屈指于今能幾時，日前僅飽非有餘。
問着只要青稈米，薄賤粟麥如沙泥。
馬鳴不應也時樣，學爾愚氓惡情狀。
天公嗔爾警爾深，飽時忘却饑時心。
聯輝閣詩
作者：錢時
朝代：宋

拂拂精藍護翠雲，幾番雷雨卧龍興。
兩賢高躅明千佛，三世傳家又一燈。
白社風流原有地，青編事業豈依僧。
山川姓字從茲響，看取天衢次第登。
脫窗間蜂有感二首·其一
作者：錢時
朝代：宋

病體今朝尚怯風，北窗深坐思融融。
莫言袖手無勳業，頃刻窗間救十蜂。
脫窗間蜂有感二首·其二
作者：錢時
朝代：宋

愛物仁民不兩途，吾心到處是工夫。
今夫天下爲民牧，一日能全十命無。
自述九首·其一
作者：錢時
朝代：宋

山翁何處是便宜，正是晴窗睡足時。
庭戶無人春寂寂，入簾幽鳥語高低。
自述九首·其七
作者：錢時
朝代：宋

山翁何處是便宜，正是吟邊得句時。
長向昇平風露裏，滿天和氣屬吾詩。
自述九首·其三
作者：錢時
朝代：宋

山翁何處是便宜，正是池邊獨立時。
一餉柳風輕拂面，婆娑斜日弄金絲。
自述九首·其九
作者：錢時
朝代：宋

毫分縷析較便宜，若個便宜總不知。
總是自家家裏事，十分明白十分疑。
自述九首·其二
作者：錢時
朝代：宋

山翁何處是便宜，正是冬窩獨坐時。
不是惺惺强無事，實無箇事可思爲。
自述九首·其五
作者：錢時
朝代：宋

山翁何處是便宜，正是西郊散脚時。
天地春風和氣裏，綠楊隄上瘦筇枝。
自述九首·其八
作者：錢時
朝代：宋

山翁何處是便宜，若箇便宜合屬誰。
千古英雄誇好手，到頭都沒箇人知。
自述九首·其六
作者：錢時
朝代：宋

山翁何處是便宜，正是溪頭雨足時。
水鳥傍人飛又去，一灣新綠遶長隄。
自述九首·其四
作者：錢時
朝代：宋

山翁何處是便宜，正是凭欄晚眺時。
忽地小桃當面笑，著何言句可酬伊。
與客步月坐澗中石上
作者：錢時
朝代：宋

林遍山深一罅天，臨流趺坐月娟娟。
此時妙音誰能領，繞石琅琅走澗泉。
舟中卧聽守之讀皇宋詩
作者：錢時
朝代：宋

一轉船頭便是歸，蓬窗初煖睡偏宜。
畧無夢到華胥國，枕上聽歌聖宋詩。
良月十二日幼望吉甫季雅起淵游上善明日集保二首·其一
作者：錢時
朝代：宋

晚泊青溪一岸沙，偶然遊目到仙家。
是誰辦得閒情性，來伴幽人看菊花。
良月十二日幼望吉甫季雅起淵游上善明日集保二首·其二
作者：錢時
朝代：宋

誰道身如不繫舟，吾行非往止非留。
霜天未老黄花菊，山北山南兩日遊。
花頭巡檢先君紀之詳矣孝女鄉女子騎虎以救親今汝灘下有孝女石即其處也鄉之得名以此然則汝灘舊名女灘米坑舊名女坑皆當仍舊不可改也吾鄉有此二事宜廟而祭之以表勵風俗因成一絕道余所志云
作者：錢時
朝代：宋

花頭巡檢駡賊死，蓬首女兒騎虎號。
安得邦人百世祀，巍巍忠孝配顔曹。
荷花入梅陰中
作者：錢時
朝代：宋

老梅臨沼綠陰陰，一朵荷花透入林。
不比世間紅粉面，結交真有歲寒心。
薄暮自南塔返足山
作者：錢時
朝代：宋

筍輿伊軋儘經邱，南塔從容半日遊。
野鶴山猿留不住，又將詩過足山樓。
蘭
作者：錢時
朝代：宋

遶亭埋石種蘭芽，生怕花開不在家。
此日溶溶春滿院，柔風初破一枝花。
虎邱遍觀題壁
作者：錢時
朝代：宋

莫嗔魚目混摩尼，著目從頭亦自奇。
但向壁間時得句，老夫不用更題詩。
蜀阜精廬無風自凉方欣然出戶見竹雞將雛砌外
作者：錢時
朝代：宋

薝蔔浄如洗，蒼筤清且深。
依巖自幽潤，況無日影侵。
亭午一升階，忽若投凌陰。
涼氣颯以入，肅肅生衣襟。
大火浮炎埃，虛堂抱雲林。
安得冰霜顔，聽我山中吟。
盤桓去未忍，砌外行山禽。
一母將四雛，出沒叢草陰。
我非有馴德，渠自無機心。
欣然歸北窗，載弄南風琴。
蝸牛
作者：錢時
朝代：宋

雨浥蝸牛遶砌行，與吾同樂本同生。
擠排蠻觸分疆界，可笑蒙莊自起爭。
融堂對月
作者：錢時
朝代：宋

蠻觸封疆奈若何，天公老眼自驅磨。
六窗洞徹無遮障，此夜融堂得月多。
螢
作者：錢時
朝代：宋

一點暉暉落扇間，欲飛還撲近欄干。
乾坤日月光明藏，莫作書邊冷眼看。
蠶婦歎
作者：錢時
朝代：宋

蠶婦拂蠶葉如縷，愛之何啻珠玉比。
呼奴勤向帳前看，夜卧靡寧三四起。
未必便能絲掛體，睠焉于懷有真喜。
人人辦得此時心，推而廣之豈不美。
以此事君定忠臣，以此事父定孝子。
以此事夫定賢婦，一念真成轉樞耳。
嗟哉世人胡不然，三綱茫茫不如蠶一紙。
袁尚右座中王屯田出與可竹甚奇歸成古調
作者：錢時
朝代：宋

郎星聚頭金地麓，十月夜堂春昱昱。
屯田博古到名畫，座上忽展牛腰束。
我生不識須菩提，薛鶴楊梅姑置之。
寒梢八幅奇更偉，上有巴中與可題。
蒼蛟滑走石詰曲，鐵鈎怒掃聯蛇腹。
欹風洒雨清逼人，恍疑身在篔簹谷。
十尋雙幹劍拔雄，筆力有盡意無窮。
冥冥上與風霆會，拭目變化洪陂龍。
長憶東坡一轉語，與可德人非畫史。
輪囷寫出歲寒心，政要諸公相料理。
觀富鄭公及東坡潁濱無垢著名禪派口占
作者：錢時
朝代：宋

唐虞千古舊規模，周孔誰云不丈夫。
幸自家風皇極教，未消宗派祖師圖。
許由亭其來遠矣名以名之非便也下有白牛橋洗耳灘皆當時事宜揭之以洗耳
作者：錢時
朝代：宋

堯舜相傳自執中，一瓢贏得邁高風。
白牛橋下滄浪水，應洗人間萬古聾。
試墨
作者：錢時
朝代：宋

玉藏頑石藕出泥，物以質就知者稀。
世間毀譽苦未定，楮君不言公是非。
謁武肅王廟一絕呈汪帥卿
作者：錢時
朝代：宋

干戈五紀亂如烟，吳越生成八十年。
遺像塵昏碑露立，三間敗屋獨蕭然。
謁浴
作者：錢時
朝代：宋

京塵滿面更新晴，暖得人來分外春。
手掬溫泉聊一洒，先生元是出塵人。
謁陸宣公雙湖新祠
作者：錢時
朝代：宋

奏稿倘能安國步，投荒何敢愛家林。
雙湖萬頃湖天月，長與先生照赤心。
謝守和章及先天之旨
作者：錢時
朝代：宋

未消着眼到潛虛，那復談經上石渠。
會得先天無別旨，困眠饑飯更求餘。
讀書燈
作者：錢時
朝代：宋

讀書燈，明暳暳，溪堂故人親送似。
歷落平生未見書，與汝間關幾半世。
幾年來，味無味，併與青編共捐棄。
半身淪落浙江濆，壁角破圈塵沒鼻。
新春忽爾思起廢，頃刻工夫依前具。
提入山翁結草廬，永夜虛窗照天地。
聖教衰，異端熾，千古冥行士何事。
人人有此大光明，埋沒荒唐渺漫處。
象山翁，天啟秘，嫡嗣慈湖更超詣。
陋儒俗學破沉痾，暗室迷途逢寶炬。
讀書燈，明一切，不是山翁愛文字。
逢人若問伏羲前，燈下齁齁方瞌睡。
賣葛粉
作者：錢時
朝代：宋

市聲朝暮過樓欄，喧得人來不耐煩。
寂寞山前聞叫賣，如何不作此心觀。
贈墨工
作者：錢時
朝代：宋

客來投我一點漆，快汲清泉洗端石。
晴窗凈几試一揮，錯落精神光照日。
如此妙質奇復奇，變化縱橫隨所施。
可憐自有不自寶，日用紛紛誰得知。
願言莫染荒唐辭，亦莫隨俗供妍媸。
雜學支離二千載，汗牛充棟終何爲。
由來此物自神聖，妙不可言那可盡。
分明宇宙在毫端，萬古糊塗人不信。
贈日者
作者：錢時
朝代：宋

世上癡兒愛官職，買山不作千金惜。
烏囊費盡鐵鞋穿，近在方寸人不識。
公卿將相無時無，安得生賢爲楷模。
嵩岳降神尼毓聖，此倘有地君其圖。
贈浮梁汪易數·其一
作者：錢時
朝代：宋

八八相催儘不窮，乾坤日月總包籠。
行年誰道今朝定，定在庖犧一畫中。
贈浮梁汪易數·其二
作者：錢時
朝代：宋

君詩衮衮生蓍後，吾事昭昭未畫前。
一笑相逢秋色裏，雙溪風月蜀溪邊。
赤石庵
作者：錢時
朝代：宋

野花啼鳥日初遲，拂面和風酒一巵。
草草山房終勝俗，堂堂春色易成詩。
起潜觀心四絕詞旨俱勝仍用非字奉酬以盡愚衷·其一
作者：錢時
朝代：宋

休論人是與人非，會得觀心過亦微。
汎濫此生長似旅，天寒日暮是誰歸。
起潜觀心四絕詞旨俱勝仍用非字奉酬以盡愚衷·其三
作者：錢時
朝代：宋

耻過如何更作非，觀心須識動之微。
一朝透脫無疆界，處處吾家不用歸。
起潜觀心四絕詞旨俱勝仍用非字奉酬以盡愚衷·其二
作者：錢時
朝代：宋

渾然天爵本無非，過眼榮華亦已微。
憶得古人詩一句，錦城雖好不如歸。
起潜觀心四絕詞旨俱勝仍用非字奉酬以盡愚衷·其四
作者：錢時
朝代：宋

霧靄溟濛山縹緲，江波浩蕩雨霏微。
頭頭總是吾家事，更要回歸定失歸。
超然
作者：錢時
朝代：宋

結茅山頂得超然，莫也超然在外邊。
要識老夫行樂處，鳶飛魚躍總吾天。
踏月登山
作者：錢時
朝代：宋

碧雲縹緲月琳琅，更著巖花當戶香。
多少風光人不到，主人今夜此山堂。
辛簿趙尉夜語新亭二首·其一
作者：錢時
朝代：宋

老夫身世儘山林，門外紅塵沒膝深。
有底一般閑快活，光風霽月夜論心。
辛簿趙尉夜語新亭二首·其二
作者：錢時
朝代：宋

紛紛門外走紅塵，底是人間快活人。
未判兩儀先太極，直須端的自家身。
遊齊山倉使遣贈長歌和韵
作者：錢時
朝代：宋

昔來陽未復，倏忽今大壯。
頗復懷茲遊，山山日環鄉。
雪多春較澀，寒力花難王。
晨興起和羹，御風颯然往。
嵌空互出奇，峭立屹相並。
應接不暇瞬，跬步即異狀。
明遊俱可人，心愜有餘况。
寄隠定何許，醒翁本無相。
渾渾太古前，此巧豈天匠。
天亦莫能名，誰歟實開創。
妙空與上清，可笑渠汝誑。
繡春最孤絕，勢壓翠微上。
一带抹長江，羣雉拱千嶂。
超覽妙無涯，天地入吾量。
疇能事劖鎸，瑣瑣較真妄。
所乏者古木，無木更虛曠。
蠻觸戰封疆，鷄蟲爭得喪。
坐縛萬古癡，無病自生恙。
好是兩忘猜，不勞費監謗。
載弄陽春曲，萬彙同盎盎。
長歌卷雪腴，頗恨阻搜訪。
此事屬臞仙，公勿多怊悵。
東山掛遊屐，皇猷頼公暢。
玉堂深復深，夜植青藜杖。
過九里灣二首·其一
作者：錢時
朝代：宋

溶溶泛日桃溪浪，濯濯拋風柳岸春。
天地十分和氣裏，此時無語倚蓬人。
過九里灣二首·其二
作者：錢時
朝代：宋

吟風吟雨又吟晴，春滿詩囊不負春。
一韵到家三十首，人間有底等閑人。
道庵小憩
作者：錢時
朝代：宋

石徑柴門屈曲通，拂簷疎竹弄微風。
等閑光景無人管，兩樹金沙相對紅。
還趙椎長帳
作者：錢時
朝代：宋

客夢東華整十旬，託君行帳夢中身。
邸樓萬覈風號動，不受人間一點塵。
鄉城長至懷雙溪湖諸友
作者：錢時
朝代：宋

去年客夢水雲鄉，六里橋東過一陽。
此日山城懷舊友，暮江風起雁聲長。
里中有虛傳榜帖者
作者：錢時
朝代：宋

榜帖虛傳鬨里閭，聚門如束散如驅。
莫言此箇無端的，世上浮名總是虛。
野翁亭
作者：錢時
朝代：宋

不住清溪不住山，野翁來往兩翁間。
非絲非竹雖云樂，樂在溪山未是閒。
除日暮放鯽魚於月池者九夜再得六復秉燭放之偶合陰陽老數成一絕
作者：錢時
朝代：宋

除夕生魚有異逢，挑燈兩度散春風。
莫言九六無心得，須信乾坤一念中。
陳參政書院觀謝太傅像有感
作者：錢時
朝代：宋

塵昏京洛走胡雛，高卧東山舊草廬。
莫向老妻誇不免，諸陵回首正關渠。
雙溪
作者：錢時
朝代：宋

奔來衮雪夾中洲，聲撼危欄趾欲浮。
冷眼青山青不斷，狂瀾千古自爭流。
雪中呈陳參政及檢詳兵部二丈二首·其一
作者：錢時
朝代：宋

中原赤子帝王州，坦腹何時縛蔡酋。
聞道鐵衣寒徹骨，邊臣應賜紫茸裘。
雪中呈陳參政及檢詳兵部二丈二首·其二
作者：錢時
朝代：宋

雖然袖手老山林，禹稷顔回共此心。
但得有生皆挾纊，不妨閑抱歲寒琴。
雪中觀梅
作者：錢時
朝代：宋

莫嫌梅影太清寒，試向冬窩带雪看。
自是一般相茹入，無詩恰莫近欄干。
雪夜馮周二兄來小酌詩呈倉使·其一
作者：錢時
朝代：宋

朔風吹玉滿天涯，曠望平林處處花。
袖手冬窩無事客，不分疆界是誰家。
雪夜馮周二兄來小酌詩呈倉使·其二
作者：錢時
朝代：宋

入夜同人爲我來，旋尋香味小銜盃。
滿堂和氣雖云樂，怕有人間暖未回。
順堂夜雨
作者：錢時
朝代：宋

海棠初綻錦成林，多少人間富貴心。
雋永一燈論語課，蕭蕭風雨夜堂深。
題唐昌尉廨足山樓三首·其一
作者：錢時
朝代：宋

夜犬無聲綵棒閑，千巖萬壑擁樓欄。
朝來更有西山好，爽氣何妨拄笏看。
題唐昌尉廨足山樓三首·其三
作者：錢時
朝代：宋

營營求足竟何窮，一足能令萬慮空。
可但詩人供望眼，乾坤都在足山中。
題唐昌尉廨足山樓三首·其二
作者：錢時
朝代：宋

雲奔浪捲入簾鈎，說著坡仙萬戶侯。
賸覺足山看不足，幾番煙雨上樓頭。
題方大夫家訓
作者：錢時
朝代：宋

中興天子方御戎，長城萬里張魏公。
此時此家盡好武，抵掌一呼來幕中。
幕中羣雄肝膽烈，指顧關河日彈鋏。
若爲歲晚歸課兒，只說讀書興農業。
定知萬事俱弗如，豈直鎗劍輸毛錐。
君不見二十七年耕草廬，出師一表汗青書。
風玉
作者：錢時
朝代：宋

句裏論工非得句，弦間覓趣未忘弦。
忽聽簷外敲風玉，三代遺音妙不傳。
飛花二首·其一
作者：錢時
朝代：宋

堯夫花看半開時，花半開時春正肥。
此日老夫無揀擇，慇懃直到看花飛。
飛花二首·其二
作者：錢時
朝代：宋

看花恰莫厭離披，花到離披亦自奇。
不是老夫無揀擇，春風無日不花枝。
饒氏石井二首·其一
作者：錢時
朝代：宋

紫溪鎮遏舊朱門，滿地芃芃欲斷魂。
當日告身今故紙，獨遺眢井付諸孫。
饒氏石井二首·其二
作者：錢時
朝代：宋

井邊高下擁衡茅，問着人家盡姓饒。
解道銀青是吾相，編籬拉刺手如骹。
高齋晚步
作者：錢時
朝代：宋

上有鷹鸇下網羅，千重雲水萬重波。
安之若命心無慊，知者其天爾奈何。
面面好山清凈供，聲聲幽鳥太平歌。
憑誰寄語喬丞相，儘覺門中受用多。
鷲峰丁東洞
作者：錢時
朝代：宋

一滴寒泉萬古心，幽幽巖下弄清音。
何如喚起蛟龍蟄，散作蒼生萬國霖。
龜石·其一
作者：錢時
朝代：宋

濺浪翻波濕不晴，灘頭龜石幾千春。
浮屠漫演無生法，誰是庵中不死人。
龜石·其二
作者：錢時
朝代：宋

穹龜波暖錦江晴，不逐波流不計春。
報吉報凶空火厄，可憐枯骨要靈人。
蟹浦
作者：錢時敏
朝代：宋

層閣面滄江，夜色上東嶺。
風浦多遠聲，月巖見清影。
棲柯鳥夢恬，依葦漁榔靜。
招提落寒鐘，寂然絕人境。
送僧歸護國寺
作者：錢景臻
朝代：宋

天台多勝概，落日亂山青。
不似三峰好，樓臺入翠屏。
洞霄宮·其一
作者：錢景諶
朝代：宋

清夜宿瑤宮，雲開天柱峰。
千岩空洞月，萬籟古壇松。
仙馭聞鳴鶴，琅輿想六龍。
朝元步虛罷，祥吹引林中。
洞霄宮·其三
作者：錢景諶
朝代：宋

洞天三十六，大滌上清房。
物外雲煙古，仙家日月長。
溪消分玉醞，岩穴產靈香。
須信風塵表，棲真自有方。
洞霄宮·其二
作者：錢景諶
朝代：宋

入谷初無路，山蹊九折回。
紫庭藏玉室，碧落抱瓊臺。
溪流人閑見，桃花源上開。
只應有仙骨，得到洞天來。
遊日山
作者：錢暄
朝代：宋

清晨渡水陟秋山，日上高原葉葉丹。
已傍松筠尋磴道，更瞻臺殿倚層巒。
梁間雲氣蒸衣潤，窗外嵐光照席寒。
顧我塵勞嗟少暇，暫驅熊軾一盤桓。
題共樂堂
作者：錢暄
朝代：宋

疏就湖山秀氣濃，花林茂列景爭雄。
管弦交奏客歡合，臺榭競登人喜同。
環嶂鷺行飛早晚，平波魚陣躍西東。
荒蕪芟去成佳致，換得汀洲月與風。
蛻龍洞
作者：錢朝隠
朝代：宋

凡骨何年蛻洞巖，真龍肯向此中蟠。
料應夜半凌空去，雷震千山風雨寒。
靈苑寺
作者：錢朝隠
朝代：宋

馬前山色連天起，竹外溪聲動地來。
試過溪橋訪山寺，清風爲我拂塵埃。
句
作者：錢某
朝代：宋

倏忽經狼尾，回旋過虎頭。
相看逢白狗，猶自見黄牛。
溪上
作者：錢槱
朝代：宋

秋老蘆花冉冉飛，曉天寒氣襲人衣。
輕橈棹入鷗群去，釣得鱸魚带雨歸。
詩一首
作者：錢氏
朝代：宋

士悲秋色女懷春，此語由來未是真。
倘若有情相眷戀，四時天氣總愁人。
題壁
作者：錢氏
朝代：宋

落日西風照楚關，斷魂殘魄弔衰顔。
自從鴻鵠分飛後，無復鴛鴦並枕間。
腕玉瘦寬金縷袖，鬢蟬慵掠翠雲鬟。
秋天冬暮風雪寒，對鏡懶把金蟬簇。
夢魂夜夜到君邊，覺來寂寞鴛衾獨。
此時行坐閑紗窗，忍淚含情眉黛蹙。
古人惜別日三秋，不知君去幾多宿。
山高水闊三千里，名利使人復爾耳。
昔年曾撥伯牙絃，未遇知音莫怨天。
去年又奏相如賦，漢殿依前還不遇。
時人不知雙字訛，平川倏忽風波起。
當時南宮報罷音，教妾沉吟杵中心。
爲君滴下紅粉淚，紅羅帳裏濕鴛衾。
憤憤調琴蟬鵲噪，默默吟詩怨桂林。
千調萬撥不成曲，爭奈胸中氣相掬。
千思萬想不成詩，心如死灰誰得知。
料得君心當此際，事國繁華閑田地。
朝朝暮暮望君歸，日在東隅月在西。
碧落翩翩飛雁過，青山切切子規啼。
望盡一月復一月，不見音容寸腸結。
又聞君自河東來，夜夜不教紅燭滅。
雞鳴犬唳側耳聽，寂寂不聞車馬音。
自此知君無定止，一片情懷冷如水。
既無黄耳寄家書，也合隨時寄雁魚。
日月逡巡又一年，何事歸期竟杳然。
鮫綃裛遍相思淚，眉黛無心畫遠山。
卞壼忠孝堂
作者：錢汝元
朝代：宋

哀哉戰死國門邊，忠孝千年獨兩全。
蓋有完軀保妻子，誕謾奏凱說麋捐。
九日溪偶成
作者：錢熙
朝代：宋

漁家深處住，鷗鷺泊柴扉。
雨過山迷徑，潮來風滿衣。
岸幽分遠景，波冷漾清暉。
却憶曾遊賞，嚴陵有舊磯。
代書寄集賢李昌武學士
作者：錢熙
朝代：宋

大庾山橫贛水濱，南飛一雁久離群。
蓮花幕裏誰知我，竹葉樽前獨憶君。
句
作者：錢熙
朝代：宋

鶴歸已改新城郭，牛卧重尋舊墓田。
清源山
作者：錢熙
朝代：宋

巍峨堆壓郡城陰，秀出天涯幾萬尋。
翠影倒時吞半郭，嵐光凝處滴疏林。
雞冠花
作者：錢熙
朝代：宋

亭亭高出竹籬間，露滴風吹血染乾。
學得京城梳洗樣，舊羅包却綠雲鬟。
龍首山
作者：錢熙
朝代：宋

殘年仍置閏，五日恰逢春。
携酒客獨嘗，敲門僧不嗔。
雙松如拱立，萬井自橫陳。
精舍故盤礴，元規塵上人。
停雲軒
作者：錢璧
朝代：宋

插空軒檻扁停雲，雲本無心豈解停。
斂散卷舒渾在我，本來明月一天青。
青紫峰亭
作者：錢益
朝代：宋

壯歲事遠遊，衰齡守鄉井。
閒看舊遊地，偶陟黄旗嶺。
因登青紫峰，雙目肆遐騁。
孤亭倚山巔，當午風日冷。
憑欄飛鳥外，振衣白雲頂。
勝景浩無邊，此意君能領。
謝惠竹萌
作者：錢積善
朝代：宋

新挑笋茁喜登盤，減却南階竹幾竿。
已爲枯禪參玉版，暫停排日報平安。
以久字韻賦翁仲
作者：錢穎
朝代：宋

武皇騎龍朝帝后，露濕銅仙古苔繡。
景初命名翁與仲，無復衣冠仍漢舊。
桓圭大劍高嵯峨，不動如山嚴鎮守。
豈知屹立司馬門，九鼎暗移司馬手。
變遷陵谷亦何易，洛陽塵埃一回首。
因嗟寵辱非可常，世間何者爲長久。
君不見後來荆棘埋銅駝，坐想失身橫隴畝。
再入臺
作者：錢穎
朝代：宋

紫綸飛下會稽山，衣繡歸來冠豸冠。
驄馬長鳴天路熟，棲鳥重認禁枝寒。
人憂時世方多事，我喜朝廷看諫官。
堯舜君民身稷契，不爲容易不爲難。
秋胡子
作者：錢穎
朝代：宋

郎恩葉薄妾冰清，郎說黄金妾不應。
若使偶然通一笑，半生誰信守孤燈。
暮春
作者：錢端琮
朝代：宋

園林深處綠成堆，更著松陰一徑苔。
煙欲過牆風約轉，水將爭港石衝回。
斷雲收雨鳩呼婦，嫩麥盈堤雉應媒。
獨有殘紅春不管，等閒飛入酒巵來。
咏般若臺一首贈源□長□
作者：錢端禮
朝代：宋

□□雲收出遠林，兩山不隔□□鳴。
層臺迥出層霄外，霜□還同霜月平。
修竹可人無俗韻，疏梅能事□僧清。
寶□遍□虛空界，深夜猶聞梵唄聲。
留題授上人曲肱齋
作者：錢端禮
朝代：宋

架屋巾山最上頭，曲肱打睡百無憂。
雲容獻狀留殘雨，海月橫陳有去舟。
閑裏琴書緣好客，向來鐘鼓不驚鷗。
會將一滴曹溪水，洗盡胸中萬斛愁。
題瑞巖大澤塘
作者：錢端禮
朝代：宋

塵纓久欲濯滄浪，今日來遊大澤塘。
水似我心心似水，更無一事可商量。
題米元暉瀟湘圖
作者：錢端禮
朝代：宋

畫手自高前輩，雲山已屬吾曹。
若會瀟湘物色，便當醉讀離騷。
九月十五日濟川諸公同遊因成長韻
作者：錢紳
朝代：宋

好山如佳人，變態百種好。
陰晴朝暮間，可愛不可道。
時時思一見，如垢久不澡。
我來正清秋，令人豁懷抱。
秋色佳有餘，俗客迹如掃。
佳哉二三友，在席毎傾倒。
杖策窮縈迴，高絕須一到。
幽尋不厭倦，遇境即窮討。
堦前千歳松，閲盡衆木槁。
庭下百尺井，空傳天眼老。
陸子賞遺味，至今泉浩浩。
高僧掛衣去，誰識衣中寶。
九淵深非龍，徒見腓百草。
衆泉失蹊逕，迸散不可考。
世事毎如此，所合輙顛倒。
夜深山色清，更對冰輪皓。
竹栢影參差，水中交荇藻。
迴棹艤波心，如在蓬瀛島。
舉觴望青天，醉鄉得深造。
兹遊須再嗣，萬事殊未保。
次韻濟川西山避暑
作者：錢紳
朝代：宋

西山藴靈異，九曲面崚嶒。
泉石漱鳴玊，松蘿掛古藤。
勢雄掀宇宙，地大壓丘陵。
日永清陰覆，朝來爽氣澄。
幽尋嘉賞致，結客避歊蒸。
散髪喧畦畛，支頤倦躡登。
武陵百慮釋，丹列遠思凝。
度樾追遐景，煎茶憶若冰。
土芝青削玉，琬液綠如澠。
霜氣連蒼昊，冰威鑠鈍蠅。
心酣醒復醉，意適寢還興。
蝸角徒爭觸，蜂腰謾逞能。
纓塵心自濯，松韻響無明。
自廓倚天劍，愁無繋日繩。
舒懷高達士，得趣鄙山僧。
雲態幾相挽，禽音似許譍。
嵐姿渾欲滴，秋色漸相矜。
籧笛凉余思，衾禂樂未曾。
虚閑消毒螫，放曠屏牽仍。
高興無時盡，何辭興再乘。
遊惠山一首
作者：錢紳
朝代：宋

挐舟到山寺，詩句偶緣情。
山自錫無後，寺因泉有名。
樓陰回夕景，樹色向冬榮。
就水别茶味，全勝它處烹。
題青山寺
作者：錢紳
朝代：宋

窈窕招提入翠微，碧波千頃照巖扉。
白頭人向斜陽立，黄帽僧衝細雨歸。
芳樹遠從湖外見，殘雲紛繞雁邊飛。
分明一片佳山景，卻憶松邊筍蕨肥。
題簡寂觀
作者：錢聞禮
朝代：宋

先生舊隠在廬山，幽谷千年竹萬竿。
偃松拂盡煎茶石，苦筍撐開禮斗壇。
三峽橋
作者：錢聞詩
朝代：宋

生平有志在山水，得紱此邦非偶爾。
行行白鹿書院來，小輿竹逕松陰裏。
輕雷急鼓山前聞，飛梁截截水下噴。
有如蛟龍捲滄海，怒氣直欲山前吞。
勸客倚欄同把盞，低頭千夫眩雙眼。
自非建始决金隄，端是晉陽徹三板。
手摩題石苔蘚斑，駐看未飽不忍還。
誰能挽之出廬山，一洗塵俗清人間。
上霄峰
作者：錢聞詩
朝代：宋

傑出羌廬信不凡，一峰高入白雲間。
秦皇不解升霄去，留得空名與此山。
二雙蓮·其一
作者：錢聞詩
朝代：宋

薰風吹蓮塘，灼灼萬朶芳。
中有并蒂出，翠幄眠鴛鴦。
二橋鬌雲鬟，新浴香汗凉。
老夫奚致哉，乃郡豐年祥。
二雙蓮·其二
作者：錢聞詩
朝代：宋

氣和高厚格，珍符開地脈。
匪禾匪禽魚，連枝比目翮。
要先凈客呈，雙雙滿阡陌。
今秋合穟禾，來春兩岐麥。
仙居洞
作者：錢聞詩
朝代：宋

仙客神人幾度行，環山岌嶪似重城。
有門不掩寒溪月，終日水流無盡聲。
佚老亭
作者：錢聞詩
朝代：宋

膠膠朝路七書考，請紱星江恨不早。
昔詫廬山心未然，今見廬山真是好。
子卜子家廬山傍，龐眉鶴髮商山皓。
老而欲佚不得佚，此佚由來錫穹昊。
江聲山色紛亭前，溢架詩書對花草。
心閑日月自舒長，此身到處蓬萊島。
不妨留客醉幕天，浩歌大笑尊罍倒。
寄言五峰盍定交，伴此一翁呼六老。
再榮檜
作者：錢聞詩
朝代：宋

老檜中枯歲月深，外包一餘自成陰。
能於箇裏知消息，不怕生身有死心。
卧龍潭·其一
作者：錢聞詩
朝代：宋

長空匹練曳千林，來自幽巖幾萬尋。
寄語神龍無久卧，爲嗔虐魃起爲霖。
卧龍潭·其二
作者：錢聞詩
朝代：宋

山分巧石疊玲瓏，煙幕雲屏閟幾重。
有竹參天長鱗角，欲陪高卧碧潭龍。
句
作者：錢聞詩
朝代：宋

今君試看錫山碑，天下何泉居第一。
嚴陵釣臺
作者：錢聞詩
朝代：宋

無復塵勞夢，猶蒙故舊知。
寧辭萬鍾祿，不負一綸絲。
大夫松
作者：錢聞詩
朝代：宋

秦皇昔上上霄峰，正恐行行憩此松。
莫道大夫惟爵五，誤恩疑更有加封。
天門
作者：錢聞詩
朝代：宋

兩岫如門久不關，皆言此路出麈寰。
山人笑道誰曾到，只有煙雲空往還。
射亭
作者：錢聞詩
朝代：宋

射圃亭開郡治東，欒城二詠紀元豐。
品題一出大儒筆，觀者于今矍相同。
小閣
作者：錢聞詩
朝代：宋

淒涼一閣睨高空，倚檻幽奇景莫窮。
好是山腰抱松檜，一屏玉琢白雲中。
彭蠡門
作者：錢聞詩
朝代：宋

何事何年敞此門，望中白浪湧山根。
不知陽鳥攸居處，日落風高萬艣奔。
愛蓮堂
作者：錢聞詩
朝代：宋

懿哉周濂溪，昔攬星江符。
四時花卉多，獨以蓮自娛。
公見太極初，學業周孔徒。
如何心清浄，愛與釋氏俱。
理是吾即爾，理非爾異吾。
理與愛適同，彼釋我自儒。
只疑牡丹時，貴客笑我愚。
又恐菊花開，隠士斥我迂。
彼此一是非，能問莊生無。
坐看萬朵紅，翠蓋爭相扶。
晚凉微雨來，亂落明月珠。
折桂庵
作者：錢聞詩
朝代：宋

李君館此舉明經，仕顯聲銷豈足榮。
樹有菩提僧不命，却將折桂榜庵名。
折桂新亭
作者：錢聞詩
朝代：宋

面對三江背五峰，一亭屹屹睨其中。
蓬萊弱水眼前是，不必思航大海東。
文殊臺
作者：錢聞詩
朝代：宋

五臺山裏現文殊，人指此臺名似虛。
正馬東峰有獅子，恐曾高跨入匡廬。
明月泉
作者：錢聞詩
朝代：宋

團圓一井爲誰開，夜夜東隅月色來。
釀得新醅飲佳客，分明蟾影浸金盃。
朝斗石
作者：錢聞詩
朝代：宋

先生禮斗望乾門，拜石千年今尚存。
料得一心存七曜，四時同運紫微垣。
杏壇
作者：錢聞詩
朝代：宋

真人昇去寂無音，徒指空壇說杏林。
講道雖非夫子惠，此心還是愛人心。
次韻雲岫
作者：錢聞詩
朝代：宋

超然物外一身行，野鶴孤雲寄此生。
蓬戶晝關春色暗，松窗夜敞月華明。
濛濛山影暝將曉，款款溪聲雨欲晴。
曾識山南雲岫隠，方知寵辱莫吾驚。
歸去來館
作者：錢聞詩
朝代：宋

來兮歸去拂塵纓，引目家山一日程。
柳菊知歸應改色，稚兒門候僕歡迎。
湖舟
作者：錢聞詩
朝代：宋

一島如蓬江面浮，行人遥指是湖舟。
寂無檣艣艤沙岸，寧怕風濤不測憂。
滴滴泉
作者：錢聞詩
朝代：宋

不同瀑布瀉千山，數滴空餘坎井間。
端是龍神閟珠味，故教滴滴與人慳。
漱玉亭
作者：錢聞詩
朝代：宋

有龍銜水下層霄，俯視浮屠潄海潮。
浄倚欄干清耳目，笙篁聲裏落瓊瑶。
瀑布
作者：錢聞詩
朝代：宋

河漢遥分一派輕，望中渺渺白蛇形。
誰教來自半天上，穿破千尋碧玉屏。
獅子峰
作者：錢聞詩
朝代：宋

文殊心死冷如灰，何日乘騎下寶臺。
自得雄名威萬古，更無一獸下山來。
玉淵亭
作者：錢聞詩
朝代：宋

路入棲賢步轉東，望中天末有雲從。
不緣白石淵名玉，祇爲淵深有玉龍。
甜苦笋
作者：錢聞詩
朝代：宋

先生仙去擁霓旌，數宇猶存簡寂名。
還向箇中真得味，從教甜苦笋邊生。
疊石庵
作者：錢聞詩
朝代：宋

行行疊石正新秋，山氣清凉老火收。
雲出半天三五岫，江橫一水萬千洲。
少休官裏文書冗，且向仙家洞府遊。
白浪捲空瀾蠡岸，望中數點是歸舟。
登雲錦閣有感·其一
作者：錢聞詩
朝代：宋

雲錦同梯得舊遊，旋供簾月泛瓊甌。
莫言官事兼私事，五老峰前一醉休。
登雲錦閣有感·其三
作者：錢聞詩
朝代：宋

莫放煙嵐翳上頭，窮通皆樂我何憂。
眼前有景且歡醉，百歲光陰水上漚。
登雲錦閣有感·其二
作者：錢聞詩
朝代：宋

五老峰前一醉休，長空目斷水雲浮。
要將心地同山色，莫放煙嵐翳上頭。
白鹿洞書院
作者：錢聞詩
朝代：宋

錫名有旨感皇明，百載荒基一日營。
白鹿雖無歸洞迹，青衿猶有讀書聲。
塵中講貫似難入，靜裏工夫終易成。
孕出廬山真秀氣，寧無渭釣與莘耕。
白龜池
作者：錢聞詩
朝代：宋

僧義來庵穴一池，皆言池下有靈龜。
色如玉白隠難見，那使武昌人得之。
相思橋
作者：錢聞詩
朝代：宋

道術相忘過眼休，要將此意味莊周。
橋邊莫起相思念，恐使遊人錯路頭。
神林浦廟
作者：錢聞詩
朝代：宋

廟奉神龍樂施錢，薛君矯首亦行天。
爲霖遍澤一千里，感夢忽符三十年。
盤饌勤勤禱祠客，桅檣戢戢待風船。
我來三酹謝休德，馥郁金爐沉水煙。
耶舍塔
作者：錢聞詩
朝代：宋

耶舍浮屠願力深，特烹生鐵鑄高岑。
永教遐邇觀瞻者，盡發如來菩薩心。
萬杉
作者：錢聞詩
朝代：宋

嗟乎老子啟精藍，樹下藤蘿手自芟。
遺愛不教終斷絕，山前山後長新杉。
落星寺
作者：錢聞詩
朝代：宋

望中呈一點，晃若出雲躔。
隕石是何宿，到江知幾年。
鐘聲昏曉嶼，帆影去來船。
此景分河漢，有槎須問天。
蔡真人搗藥臼
作者：錢聞詩
朝代：宋

一臼山根蚤暮樁，不知扶起幾羸癃。
如言搗藥長生兔，應爲真人不桂宮。
虎跡
作者：錢聞詩
朝代：宋

淵明與虎兩相忘，虎至淵明在醉鄉。
一嘯風生下山去，依然爪跡枕痕傍。
虛白館
作者：錢聞詩
朝代：宋

雙溪飛溜出三峰，後有幽巖虎嘯風。
絕景要知虛白處，洞天別在一壺中。
貞元杉
作者：錢聞詩
朝代：宋

鶴去凄然一古杉，傲霜凌雪幾年間。
若非一種靈根異，安得青青不改顔。
醉書陳推官小閣
作者：錢聞詩
朝代：宋

五老來從西洛山，三江去接東溟水。
如何盡會此窗前，一引雙眸千萬里。
雲錦閣
作者：錢聞詩
朝代：宋

引目遥空碧玉屏，清風入座冷無塵。
斗傍句得一仙客，昴入名存五老人。
雲霧散收無限意，林巒生落幾番新。
廬山景物絕天下，盍倒尊罍醉坐賓。
題米元暉萬里長江圖
作者：錢聞詩
朝代：宋

太湖水入霅溪寒，疊嶂連山幾萬般。
此景古今無盡藏，總歸嬾拙一毫端。
馬尾泉
作者：錢聞詩
朝代：宋

短流色白燦瑶光，穿破山腰一株蒼。
多少遊人來又去，從教袖裏有鞭長。
鳳凰山
作者：錢聞詩
朝代：宋

鳳兮未至德非衰，端爲漫山水去遲。
翠竹成陰有新實，與君朝夕看來儀。
鵝池
作者：錢聞詩
朝代：宋

逸少江州刺史歸，鸞溪溪上穴方池。
此時鶂鶂已堪玩，不待山陰道士遺。
鶴鳴峰
作者：錢聞詩
朝代：宋

一峰崷崒插長空，雲樹煙蘿氣蔚葱。
洞府幽深無鳥雀，只聞仙鶴唳松風。
鸞溪
作者：錢聞詩
朝代：宋

一溪高占翠嶙間，終日寒泉自往還。
要看儀儀同類舞，惜乎不接鳳凰山。
龍穴
作者：錢聞詩
朝代：宋

丁君神靈斡天樞，一叱二龍遺戲珠。
龍來求珠珠不與，吐下腥涎滿庭宇。
僧繇畫柱真龍形，有龍來鬭風雷鳴。
君篆靈符纔入鐵，龍走今存去時穴。
予問此穴奚出龍，羽衣謂穴龍潭通。
景定癸亥特旨以布衣陳隨隠除東宮掌書作書賀之·其一
作者：錢舜選
朝代：宋

吟筆何須管用銀，日供譔述聖恩新。
只今已脫凡塵去，便作金丹換骨人。
景定癸亥特旨以布衣陳隨隠除東宮掌書作書賀之·其二
作者：錢舜選
朝代：宋

夜泛孤篷載月船，靜搜吟料六橋邊。
詩成上達宸聰了，流落人間到處傳。
書壁
作者：錢舜選
朝代：宋

數椽成小隠，游息在其間。
貧者易爲樂，貴人難得閑。
水雲懷笠澤，梅月夢孤山。
久矣疏書卷，爲儒亦强顔。
示姪
作者：錢舜選
朝代：宋

才過中年百念輕，獨于風月未忘情。
貧將入骨詩方好，事不縈心夢亦清。
萬卷難圖金馬貴，一篷當與白鷗盟。
幸然不作諸侯客，猶恐江湖說姓名。
紀夢
作者：錢舜選
朝代：宋

翠峰嵯峨三十六，寒泉落空響哀玉。
甃花石路勢縈紆，玉闌干護修筠綠。
雪髯老人負紫瓢，金絲麈尾遥相招。
紅螺酌酒湛湛碧，坐倚蒼石吹洞簫。
孤鶴來傳天上詔，老人挽余偕一到。
飄飄高峰凌青冥，直過罡風履黄道。
祥光樓閣倚崢嶸，神虎守關森衛兵。
雙闔朱扉忽微啟，中有靈官來遠迎。
絳衣持斧立丹陛，玉皇手中玉如意。
雲璈風瑟自宮商，天聲清越非人世。
帝旁青童傳帝宣，文華宮中呼謫仙。
謫仙顧余笑且言，子宜亟反來他年。
探懷贈我五色筆，子當寶之慎勿失。
濃香氤氳迷帝所，長揖老人下西廡。
身從日月上頭行，俯視斗杓分子午。
雲氣相隨步武生，過耳但覺松風鳴。
覺來握筆紀佳夢，月明樓鼓撾三更。
舟中
作者：錢舜選
朝代：宋

一舸乘風便，飄然疾似梭。
水鄉秋雨足，茅舍夕陽多。
野色傷衰草，湖聲泣敗荷。
亂鴉歸宿處，人唱牧牛歌。
贈簡竹屋
作者：錢舜選
朝代：宋

山房幽潔處，桃李不能春。
獨與此君子，一如吾故人。
林空風有韻，影靜月無塵。
肝肺皆冰雪，吟來字字新。
閑居
作者：錢舜選
朝代：宋

年來百懶惟便靜，幽事相關亦有時。
窗上紙因晴日補，檻邊花趁小春移。
夜先休息關門早，曉不趨承出戶遲。
消遣餘生只如此，好懷正不要人知。
項羽
作者：錢舜選
朝代：宋

項羽天資自不仁，那堪亞父作謀臣。
鴻門若遂樽前計，又一商君又一秦。
顧野王讀書堆
作者：錢良臣
朝代：宋

伊昔邊烽備不虞，太平移作梵王居。
而今江表全無事，借我三椽更讀書。
句·其一
作者：錢若水
朝代：宋

三陪藻燕簪裾上，五對龍顔日月邊。
句·其二
作者：錢若水
朝代：宋

黼座勸觴鈞樂逸，雲章屬韻待貂傳。
濟源縣裴公亭
作者：錢若水
朝代：宋

裴相亭成未退身，空煩舞袖與歌塵。
至今亭下蕭蕭竹，似對秋風怨主人。
禁林讌會之什
作者：錢若水
朝代：宋

一夜春風滿帝都，禁林清曉宴簪裾。
玉堂乍到驚凡目，金鎖徐開見御書。
四字驪龍爭夭矯，兩篇瓊樹鬭扶疏。
詞臣此會人應羨，聖主多才古不如。
日上花磚簾捲後，柳遮鈴索雨晴初。
閣前吟罷先沈醉，忘却西垣有直廬。
詠華林書院
作者：錢若水
朝代：宋

居近華林對白雲，義風深可羨人倫。
兒孫盡得詩書力，門巷偏多車馬塵。
樓上落霞粘筆硯，池邊怪石間松筠。
鄉閭豈獨民遷善，階砌無關鳥亦馴。
朱實垂庭紅橘熟，清香襲坐藥畦春。
他年好卜爲鄰住，悔葺吾廬洛水濱。
送楊大年知處州二首·其一
作者：錢若水
朝代：宋

夫子厭承明，還求領郡行。
兩章干負扆，數刻對延英。
豈獨綵衣樂，兼爲晝錦榮。
聖朝循吏傳，首得見君名。
送楊大年知處州二首·其二
作者：錢若水
朝代：宋

汗簡成惇史，分符別近班。
仍聞括蒼郡，酷似武夷山。
捲箔煙霞麗，登樓水石閑。
二年棄官去，惟我獨何顔。
偈
作者：錢蓋
朝代：宋

稽首文殊師，昔爲七佛祖。
嘗發大悲願，廣度諸有情。
念彼東北方，是爲清凉境。
龍神五百俱，眷屬萬菩薩。
設化於此土，示現無量光。
聞者嘆希有，何况目所見。
我於曩劫中，曾種種供養。
今復得親近，瞻睹異於常。
念無始劫來，有塵沙數罪。
一獲光明相，釋然盡消滅。
又念諸衆生，與我同體性。
乘此勝妙力，離苦愁解脫。
我今永歸依，敬禮發弘誓。
願盡未來際，常居佛會中。
一聞微妙音，即證無上道。
十方虛空界，一切諸有情。
盡願同我心，速悟無生忍。
天平山白雲泉
作者：錢藻
朝代：宋

白雲巖靜最深隈，泉溜泓溶石竇開。
宿霧不生澄曉月，殘風輕漾蟄寒雷。
源從天漢星邊落，流自鼇峰海上回。
莫謂無心事奔注，曾隨霖雨下山來。
送程給事知越州
作者：錢藻
朝代：宋

越水浸天雲脚亂，越山洗露秋骨巉。
山重水遠地萬頃，居者暇裕無毀讒。
朝家左顧倚藩扞，提兵開府爲立監。
得吾耆老自青瑣，命書臨遣芝泥緘。
公以文章政事豪，驥躍天衢𤜣羈銜。
七閩南海劫大利，偉望壓俗山之巖。
欲公錦衣耀閭里，綬章燦爛拖虹縿。
神武方茲五兵戢，高躔夜半隳祅攙。
劭農决訟更何事，寧有纖蠹煩荑摲。
黄堂歌酒醉賓從，獨持大體鉤最凡。
姓名定入神仙籍，蓬萊上下鸞鶴驂。
何當東去一解榻，歸心千里追飛帆。
靜照堂
作者：錢藻
朝代：宋

去年秀水拍橋深，聞說幽堂綠可臨。
自愧塵埃逢澤上，空思瀟灑太湖陰。
經臺罷講吹紅燼，齋缽留生下翠禽。
應是禪機終息處，不須此外覓雙林。
賦新繁周表權如詔亭
作者：錢詠
朝代：宋

選構人皆事宴逢，獨君教子襲良弓。
因聞詩禮家題舊，及寵絲綸語命同。
几杖已尊賢老外，龜魚爭煥綵衣中。
新來更喜增榮觀，青鎖才臣贈古風。
中秋月
作者：錢選
朝代：宋

皎皎無邊白玉盤，年年此夕带愁看。
松枝積翠欺人老，桂影浮香入鬢寒。
常記醉來多謬誤，又逢秋至輒悲酸。
疎桐清露中庭下，淚灑西風爲一彈。
五君詠·劉伶
作者：錢選
朝代：宋

劉公善閉關，懷情滅聞見。
鼓鐘不足歡，容色豈能眩。
韜精日沉飲，誰知非荒宴。
頌酒雖短章，深衷自此見。
五君詠·向秀
作者：錢選
朝代：宋

向秀甘淡薄，深心託毫素。
探道好淵玄，觀書鄙章句。
交吕既鴻軒，攀嵇亦鳯舉。
流連河裏游，惻愴山陽賦。
五君詠·嵇康
作者：錢選
朝代：宋

中散不偶世，本自餐霞人。
形解驗黙仙，吐論知凝神。
立俗迕流議，尋山洽隱淪。
鸞翮有時鏘，龍性誰能馴。
五君詠·阮咸
作者：錢選
朝代：宋

仲容青雲器，實禀生民秀。
達音何用深，識微在金奏。
郭奕巳心醉，山公非虛覯。
屢薦不入官，一麾乃出守。
五君詠·阮籍
作者：錢選
朝代：宋

阮公雖淪跡，識密鑒亦洞。
沉醉似埋照，寓辭類託諷。
長嘯若懷人，越禮自驚衆。
物故不可論，途窮能無慟。
夜宿南山僧寺
作者：錢選
朝代：宋

高樓一日賞新晴，白羽停揮倚繡楹。
塵世可憐人易老，海門還見月長生。
蓬瀛縹緲南山小，殿閣森羅北斗橫。
今古登臨盡如此，不須遊子獨含情。
天台雜書
作者：錢選
朝代：宋

靈境無人桃自花，東風吹散赤城霞。
山容對我橫天末，柳色將春到水涯。
王粲憶秦空有恨，杜陵入蜀更無家。
干戈滿眼何年定，回雁悠悠白日斜。
春日即事
作者：錢選
朝代：宋

十日春風暄且妍，溪頭花柳競相鮮。
美人遙隔山川外，社雨忽來尊俎前。
白髮青春猶故我，夕陽幽草自新阡。
五陵公子莫相笑，曾散黄金樂少年。
春暮
作者：錢選
朝代：宋

晴日溪光動草堂，兩峯浮翠瞰滄浪。
獨揮羽扇成何事，更嘆芒鞋爲底忙。
一水澄清魚避影，萬紅狼藉蜨分香。
東風自是無情物，白日楊花莫漫狂。
雜詩·其一
作者：錢選
朝代：宋

地僻秋深戎馬閒，一尊隨處且開顔。
誰思銅雀埋黄土，但憶金人出漢關。
六合茫茫天共遠，五湖杳杳雁飛還。
中年陶寫無絲竹，王謝風流莫強攀。
雜詩·其二
作者：錢選
朝代：宋

青春躍馬兩山間，溪柳巖花動客顔。
日落孤城金鐸振，草深荒塚石人閒。
庾郎賦就元無味，阮籍途窮且未還。
江左風流半摧謝，白頭猶自繞鄉關。
題仇書圖
作者：錢選
朝代：宋

兩兩挾策遊康衢，聚戲不異同隊魚。
忽然兒態起爭競，捐棄篋笥仇詩書。
題友人判太平歸來詩卷
作者：錢選
朝代：宋

宮錦翩翩五色麟，如君端合侍楓宸。
山中老去陶弘景，湖曲歸來賀季真。
上界神仙足官府，此身城郭舊人民。
還鄉我結同盟社，只看桃花莫問春。
題唐三學士圖
作者：錢選
朝代：宋

唐三學士粲三英，挺挺人才藝術精。
無事圍棋春晝永，至今畫筆尚傳名。
題孤山圖
作者：錢選
朝代：宋

一童一鶴兩相隨，閒步梅邊賦小詩。
疎影暗香真絕句，至今誰復繼新辭。
題山居圖卷
作者：錢選
朝代：宋

山居惟愛靜，白日掩柴門。
寡合人多忌，無求道自尊。
鷃鵬俱有意，蘭艾不同根。
安得蒙莊叟，相逢與細論。
題復州裂本蘭亭
作者：錢選
朝代：宋

鼠鬚注硯寫流觴，一入書林久復藏。
二十八行經進字，回頭不比在塵樑。
題戲嬰圖
作者：錢選
朝代：宋

殿閣森森氣自清，不知人世有蓬瀛。
日長無事宮中樂，閒與諸姬伴戲嬰。
題桃源圖
作者：錢選
朝代：宋

始信桃源隔幾秦，後來無復問津人。
武陵不是花開晚，流到人間却暮春。
題楊妃上馬圖
作者：錢選
朝代：宋

唐室開元致太平，年年十月幸華清。
當時馬上多嬌態，不相驅馳蜀道行。
題歸去來圖
作者：錢選
朝代：宋

衡門植五柳，東籬采叢菊。
長嘯有餘清，無奈酒不足。
當世宜沈酣，作色召侮辱。
乘興賦歸歟，千載一辭獨。
題水仙卷
作者：錢選
朝代：宋

帝子不沈湘，亭亭絕世妝。
曉煙橫薄袂，秋瀨韻明璫。
洛浦應求友，姚家合讓王。
殷勤歸水部，雅意在分香。
題洪崖先生像
作者：錢選
朝代：宋

神駕馭倒景，太虛時總轡。
玄道不可分，直悟天人際。
羣從皆成仙，玩世不計年。
何當事神遊，許我笑拍肩。
題浮玉山居圖
作者：錢選
朝代：宋

瞻彼南山岑，白雲何翩翩。
下有幽棲人，嘯歌樂徂年。
叢石映清泚，嘉木澹芳妍。
日月無終極，陵谷從變遷。
神襟軼寥廓，興寄揮五絃。
塵彯一以絕，招隱奚足言。
題石勒問道圖
作者：錢選
朝代：宋

磊落爲人天下奇，來參佛法始知機。
一言能悟圓通理，却笑劉聰事事非。
題秋江待渡圖
作者：錢選
朝代：宋

山色空濛翠欲流，長江清澈一天秋。
茅茨落日寒煙外，久立行人待渡舟。
題秋茄圖
作者：錢選
朝代：宋

憶昔毗山愛寫生，瓜茄任我筆縱橫。
自憐老去翻成拙，學圃今猶學不成。
題竹林七賢圖
作者：錢選
朝代：宋

昔人好沈酣，人事不復理。
但進杯中物，應世聊爾爾。
悠悠天地間，媮樂本無愧。
諸賢各有心，流俗毋輕議。
題觀梅圖
作者：錢選
朝代：宋

不見西湖處士星，儼然風月爲誰明。
當時寂寞孤山下，兩句詩成萬古名。
題金碧山水卷·其一
作者：錢選
朝代：宋

目窮千里筆不到，自是餘生坐太凡。
一日興來何可遏，開窗寫出碧巖巖。
題金碧山水卷·其三
作者：錢選
朝代：宋

煙雲出沒有無間，半在空虛半在山。
我亦閒中消日月，幽林深處聽潺湲。
題金碧山水卷·其二
作者：錢選
朝代：宋

江南北苑出奇才，千里溪山筆底回。
不管六朝興廢事，一樽且向畫圖開。
題金碧山水卷·其四
作者：錢選
朝代：宋

胸中得酒出孱顔，木葉森森歲暮殘。
落墨不隨嵐氣暝，幾重山色幾重瀾。
題雪霽望弁山圖·其一
作者：錢選
朝代：宋

弁山之陽冠吳興，峮嶙巀嶭望不平。
煥然僊宫隠其下，衆山所仰青復青。
雪花夜積山如換，乘興行舟須放緩。
平生不識五老峰，且冩吾鄉一竒觀。
題雪霽望弁山圖·其七
作者：錢選
朝代：宋

眼前觸物動成氷，凍筆頻枯字不成。
獨坐火爐煨酒喫，細聽撲簌打窗聲。
題雪霽望弁山圖·其三
作者：錢選
朝代：宋

城市我所居，遥看弁山雄。
積雪最先見，皓影照諸峰。
我今逺城市，薄逰留此中。
忽焉歲云暮，更覺樽屡空。
開門未然燭，飛花舞廻風。
萬木同一縞，四野變其容。
恨無登山屐，幽討何由窮。
題雪霽望弁山圖·其九
作者：錢選
朝代：宋

亂山積雪欝崔嵬，對景慚無倡和才。
晴日舊曾梅下飲，好懐今爲竹林開。
仙人千劫能居此，俗客三生始一來。
未許扁舟落吾手，明朝相約共傳杯。
題雪霽望弁山圖·其二
作者：錢選
朝代：宋

夜來天雨雪，萬木同一變。
饑鴉覺余起，觀覽立須儼。
遥山瓊成積，平田玉如碾。
老夫醒眼看，樹樹何其燦。
題雪霽望弁山圖·其五
作者：錢選
朝代：宋

子猷安道何爲者，自是相忘意最真。
千載寥寥風雪夜，始知乘興更無人。
題雪霽望弁山圖·其八
作者：錢選
朝代：宋

階簷積雪動經旬，猶自霏霏夜向晨。
四望莫分天地色，一時遮盡海山塵。
舞風不住緣何事，見日還銷亦快人。
獨欠故交來叩户，洛中髙臥是前身。
題雪霽望弁山圖·其六
作者：錢選
朝代：宋

一冬飛雪又將春，能報年豐不救貧。
我亦曽聞散花手，不知天女意何勤。
題雪霽望弁山圖·其四
作者：錢選
朝代：宋

倚天蒼弁獨崔嵬，仙闕逰遨愧不才。
攬鏡頻嗟雙鬢改，推窗三見六花開。
山中酒户衝寒去，城裏行人踏雪來。
安得時晴風日好，竹林深處且啣杯。
題韓左軍馬圖
作者：錢選
朝代：宋

韓公胸次有神奇，寫得天閑八尺駒。
曾爲岐王天上賜，不隨即護雨中驅。
霜蹄奮迅追飛電，鳳首昂藏似渴烏。
春草青青華山曲，三邊今日已無虞。
秋宵
作者：錢遹
朝代：宋

南鄰燈火冷，三歎愁夜永。
北里歌未終，已驚初日紅。
不知晝夜誰拘管，一等秋宵有長短。
次袁尚書巫山十二峰二十五韻
作者：錢鍪
朝代：宋

文昌仙伯天人姿，愛山尋勝如書癡。
忽摩台符歷參井，麾幢泝峽春遲遲。
山林川后總效職，萬壑千巖俱獻奇。
就中巫山絕雄勝，插天紫翠相參差。
神妃來下珮聲遠，駐此名地相安之。
峰旋地轉自前後，屹立萬馬如追隨。
兩山有川幻天巧，禹功到此神應疲。
仰天照眼如匹練，舟行電掣翻雲旗。
迅帆競惜峰巒過，艅艎望眼裳褰帷。
懸崖下有欲落石，古木上有參天枝。
龍登鶴聚仙既集，雲昇雨暗天如低。
從來三峽號至險，高牙穩泛如遊嬉。
揚旌一覽天下勝，詞源倒峽知優爲。
嘗聞奇觀天亦惜，遇賢輒與因其時。
少陵遇此雖窮寂，妙語驚人多在茲。
彫鎸萬象發天閟，衙官屈宋聲爭馳。
公今曳履星辰上，調元妙手行將施。
天教來作東道主，歡聲和氣生江湄。
公來頓覺雪山重，青城增氣聯峨眉。
首驅巫陽入新句，一洗前作堪解頤。
英詞從此徧蜀道，迥出塵表無纖緇。
嘗憂此地難久駐，轉首絕境成嗟嘻。
直欲使拂素練圖翠嶷，寫松巒起雲之狀，模翠屏棲鳳之嵋。
終朝誦公有聲畫，却來看此無聲詩。
游爛柯山
作者：錢顗
朝代：宋

春郊雜遝擁紅旌，共訪仙蹤嘯傲行。
雲徑直從深崦入，石梁宛在半空橫。
巖邊瑶圃新開出，洞裏芝田舊種成。
羽客一枰無復見，青山留得爛柯名。
登書樓有感和秋思韻
作者：錢默
朝代：宋

坐擁遺衾百尺樓，湘簾高捲不勝秋。
半窗凉月三更夢，一枕凄風萬斛愁。
次韻穆父兄見寄
作者：錢龢
朝代：宋

烏衣巷裏走雙輪，正是家山二月春。
明日湖平定歸去，蓬萊還見謫仙人。
浯溪
作者：錢龢
朝代：宋

唐室中興頌德碑，元顔文字孰宜爲。
天齊崖石磨鐫久，萬世功名不可隳。
句
作者：錫九齡
朝代：宋

不會季鷹當日意，歸來只說爲鱸蓴。
句
作者：鍾伯澹
朝代：宋

百丈平湖一點山，碧琉璃湧小蒲團。
龍南玉石巖
作者：鍾伷
朝代：宋

萬石結叢林，縈回鳥道深。
山高雲漠漠，洞古綠陰陰。
壁擁虯龍篆，崖懸鐘鼓音。
不須愁日暮，勝景且追尋。
覆射辭
作者：鍾傳客
朝代：宋

太歲當頭立，諸神不敢當。
其中有一物，猶带洞庭香。
句
作者：鍾克俊
朝代：宋

自許有身埋漢土，終憐無淚哭秦廷。
送僧還日本
作者：鍾唐傑
朝代：宋

上人海東秀，才華衆推優。
學道慕中國，於焉一來遊。
武林忽相遇，鍼芥意頗投。
儒道雖云異，詩酒喜共酬。
况茲古名郡，佳麗罕與儔。
湖山快吟覽，勝跡恒追求。
合并惜未久，又理東歸舟。
揚帆渡鯨浪，帖帖如安流。
慇懃不忍別，繾綣難爲留。
臨風極遐睇，目斷扶桑陬。
他時託芳字，還能寄余不。
千里丈蓄酒尊形狀孛窣某酒後以短項翁目之不謂誤中遂成佳號彥平功成二兄皆有褒咏可使韓子蒼縮肩短項之句北面矣某不揆鄙拙勉强續貂幸諸丈斤斧之
作者：鍾孝國
朝代：宋

少陵先生時不偶，老瓦盆中醉林莽。
江湖散人名益窮，魚殻傾尊不論斗。
孤風異行同襟期，食鮭未必富三九。
凌烟功名舉世事，不直兩公一杯酒。
會稽夫子有古心，嗜好眇追千載友。
陶尊中産同蒼筠，短項不肯鍾罍群。
章綬黄篾差緇塵，肺腸桑落心崑崙。
始知其中殊陋貌，一點不受泥沙渾。
時從往古窮玄微，坐隅兀側長相隨。
送余醉鄉謝膠擾，回頭轉覺人間小。
謹次功成短項翁佳篇之韻
作者：鍾孝國
朝代：宋

君不見中山毛穎生，纂錄百氏編群經。
又不見革華祖都尉，殿上承恩舉足耳。
二物名譽由韓公，無乃衮褒俱中理。
君家酒罌依圖書，短項獨喜觴吾儒。
我加翁名乃率爾，諸公過聽歡有餘。
翁名稱意仰來前，再拜不願封酒泉。
傾懷解賈吟筆勇，注想只愁客杯乾。
主人冥心通與窮，從渠自引琉璃鍾。
醉中琢句千古廢，醒後逢人四海空。
林間日日吹春風，孛窣願卜重相逢。
長江小艇新雨後，一杯相屬會稽翁。
宴建昌耋老
作者：鍾季玉
朝代：宋

大老如游更老彭，迎來公宇共稱觥。
問年齊說生乾道，有日重新見太平。
八九十翁同勝會，一千餘歲侈耆英。
燕毛序齒關風化，觀感油然孝敬生。
狀元峰
作者：鍾宿
朝代：宋

馬蹄一日遍長安，螢火雞窗千載寒。
從此錦衣歸故里，文峰高並彩雲端。
蛻龍洞
作者：鍾宿
朝代：宋

蒼巖磊落任龍蟠，綿亙千年露未乾。
一自爲霖破壁去，至今風雨逼山寒。
水調歌頭
作者：鍾將之
朝代：宋

更似南津港，再遇呂公船。
浣溪沙
作者：鍾將之
朝代：宋

蘋老秋深水落痕。桂花微弄雨花輕。癯仙也解醉紅裙。太白麴君愁滿飲，小鴻眉黛愛低顰。尊前一洗眼花昏。
浣溪沙
作者：鍾將之
朝代：宋

鬢嚲雲梳月帶痕。軟紅香裡步蓮輕。妖嬈六幅過腰裙。不怕滿堂佳客醉，只愁滅燭翠眉顰。更期疏影月黃昏。
書義倡傳後
作者：鍾明
朝代：宋

洞庭之南瀟湘浦，佳人娟娟隔秋渚。
門前冠蓋但如雲，玉貌當年誰爲主。
風流學士淮海英，解作多情斷腸句。
流傳往往過湖嶺，未見誰知心已赴。
舉首却在天一方，直北中原數千里。
自憐容華能幾時，相見河清不可俟。
北來遷客古藤州，度湘獨弔長沙傅。
天涯流落行路難，暫解征鞍聊一顧。
橫波不作常人看，邂逅乃慰平生慕。
蘭堂置酒羅饈珍，明燭燒膏爲延佇。
清歌宛轉遶梁塵，博山空濛散烟霧。
雕床斗帳芙蓉褥，上有鴛鴦合歡被。
紅顔深夜承燕娛，玉笋清晨奉巾屨。
匆匆不盡新知樂，惟有此身爲君許。
但說恩情有重來，何期一別歲將暮。
午枕孤眠魂夢驚，夢君來別如平生。
與君已別復何別，此別無乃非吉徵。
萬里海風掀雪浪，魂招不歸竟長往。
效死君前君不知，向來宿約無期爽。
君不見二妃追舜號蒼梧，恨染湘竹終不枯。
無情湘水自東注，至今斑笋盈江隅。
屈原九歌豈不好，煎膠續絃千古無。
我今試作義倡傳，尚使風期後來見。
送程給事知越州
作者：鍾浚
朝代：宋

過鄉晝錦剖符雄，海上蓬萊第一宮。
自古勝遊矜物外，于今藩閫壓江東。
湖山清賞絕塵境，風月高吟虛訟筩。
促詔歸來如漢典，出分千里入三公。
句
作者：鍾炤之
朝代：宋

霖作商巖雨，薰來舜殿風。
遊九鎖
作者：鍾穎
朝代：宋

大滌通華陽，仙家碧雲上。
飛泉舞蒼蛟，絕壁浮翠浪。
泉石有聲詩，雲煙無盡藏。
落日青山多，臨風一長望。
浯溪
作者：鍾興嗣
朝代：宋

羯奴禍唐室，宗社已傾危。
翠華幸西蜀，大物孰主持。
儲君起靈武，事亦從權宜。
人望既有屬，姦孽就誅夷。
次山憂國切，聞此喜可知。
歸美頌君父，隠惡義當爲。
涪翁仗正論，凜然寓刺規。
指擿心中過，併及宮闈微。
茲用春秋法，肅宗其何詞。
曾無一半語，追咎元子非。
後來好事輩，往往互詆譏。
或立黨同意，或費解嘲詩。
識者具眼力，理解夫奚疑。
盍觀我宋朝，崖上中興碑。
光堯再造績，炳若日星垂。
功成體天道，退處志莫移。
神器親付授，嗣皇猶懇辭。
數四不獲命，黽勉祗受之。
飭躬備敬養，朝夕益孳孳。
君不見帝典書之盛，端由揖遜基。
二聖盡慈孝，堯舜並驅馳。
俯視於李唐，德業有醇疵。
惟餘尅復願，天每靳其機。
孫支繼述責，未有易今時。
出兵弔遺黎，孰不迎王師。
免使讀頌者，懷憤徒傷悲。
題梅壇
作者：鍾訧
朝代：宋

萬松護嶺與天齊，中有真人舊隠棲。
井冷尚留丹汞暖，壇高近拜斗星低。
回思漢室成惆悵，浪費今人爲品題。
我欲從之無路去，同昇不似許仙雞。
題梅山雲悅樓
作者：鍾訧
朝代：宋

我匪悅雲雲悅我，雲兮與我一無心。
知君只愛雲中隠，不肯出山無處尋。
水調歌頭
作者：鍾辰翁
朝代：宋

皓皓一何潔，更暴以秋陽。秋毫塵滓，如何浣得這肝腸。況對金風初度，酌彼銀河靜浴，六月凜冰霜。精白生來別，日月許爭光。清明朝，清要路，遍流芳。澄清閩嶠，姑命申伯式南邦。洗得甲兵靜了，去作讀書元帥，卻入相吾皇。清問同天老，俾爾壽而昌。
步蟾宮
作者：鍾過
朝代：宋

東風又送酴醿信。早吹得、愁成潘鬢。花開猶似十年前，人不似、十年前俊。水邊珠翠香成陣。也消得、燕窺鶯認。歸來沉醉月朦朧，覺花氣、滿襟猶潤。
詠地藏殿牡丹一莖五花
作者：鍾離景伯
朝代：宋

春風榮萬木，此卉異常葩。
海角逢三月，僧房見五花。
馨香驚俗眼，燦爛照高牙。
公子休追賞，如來會上誇。
感秋
作者：鍾離松
朝代：宋

破壁亂蛩吟，愁添鬢雪侵。
凉生孤館夢，秋入旅人心。
排遣難憑酒，淒清不在琴。
中原戎馬躪，白露寢園深。
句
作者：鍾震
朝代：宋

君今如鴻鵠，萬里去勇决。
戲題洞霄
作者：鍾震
朝代：宋

之徑縈紆略彴橫，松風和作步虛聲。
泉流碧玉千年潤，山作靈丹九轉成。
瓊館向曾迎帝輦，冰銜今尚带朝纓。
若非憫世天留與，那得華胥夢也清。
翠蛟峰
作者：鍾震
朝代：宋

九鎖峯尖不隔霄，翠蛟飛舞挾扶摇。
氣涵秦嶺千秋雪，聲撼錢塘八月潮。
頓使形魂生羽翼，安知人世有塵囂。
此行似了仙槎夢，惟恨來賢不可招。
題翠蛟亭
作者：鍾震
朝代：宋

雙柱蒼寒倚碧天，六鰲駕海湧層巔。
東風吹瀑成飛雨，知是潛蛟起晝眠。
菩薩蠻
作者：鑑堂
朝代：宋

浦南迴槳歸庭戶。戶庭歸槳回南浦。簾卷欲晴天。天晴欲捲簾。月光交映雪。雪映交光月。殘漏怯宵寒。寒宵怯漏殘。
菩薩蠻
作者：鑑堂
朝代：宋

砌風鳴葉繁霜墜。墜霜繁葉鳴風砌。山外水潺潺。潺潺水外山。冷衾愁夜永。永夜愁衾冷。砧響更蛩吟。吟蛩更響砧。
菩薩蠻
作者：鑑堂
朝代：宋

竹枝高映荷池綠。綠池荷映高枝竹。流水碧浮鷗。鷗浮碧水流。酒尊陪舊友。友舊陪尊酒。吟客坐時斟。斟時坐客吟。
菩薩蠻
作者：鑑堂
朝代：宋

落花叢外風驚鵲。鵲驚風外叢花落。鄉夢困時長。長時困夢鄉。暮天江口渡。渡口江天暮。林遠度棲禽。禽棲度遠林。
覆射辞
作者：钟传客
朝代：宋
体裁：五言绝句

太岁当头立，诸神不敢当。其中有一物，犹带洞庭香。
句
作者：钟伯澹
朝代：宋

百丈平湖一点山，碧琉璃涌小蒲团。
句
作者：钟克俊
朝代：宋

自许有身埋汉土，终怜无泪哭秦廷。
浯溪
作者：钟兴嗣
朝代：宋

羯奴祸唐室，宗社已倾危。翠华幸西蜀，大物孰主持。储君起灵武，事亦从权宜。人望既有属，奸孽就诛夷。次山忧国切，闻此喜可知。归美颂君父，隐恶义当为。涪翁仗正论，凛然寓刺规。指擿心中过，并及宫闱微。兹用春秋法，肃宗其何词。曾无一半语，追咎元子非。后来好事辈，往往互诋讥。或立党同意，或费解嘲诗。识者具眼力，理解夫奚疑。盍观我宋朝，崖上中兴碑。光尧再造绩，炳若日星垂。功成体天道，退处志莫移。神器亲付授，嗣皇犹恳辞。数四不获命，黾勉祗受之。饬躬备敬养，朝夕益孳孳。君不见帝典书之盛，端由揖逊基。二圣尽慈孝，尧舜并驱驰。俯视于李唐，德业有醇疵。惟馀尅复愿，天每靳其机。孙支继述责，未有易今时。出兵吊遗黎，孰不迎王师。免使读颂者，怀愤徒伤悲。
浯溪
作者：钟兴嗣
朝代：宋

羯奴祸唐室，宗社已倾危。
翠华幸西蜀，大物孰主持。
储君起灵武，事亦从权宜。
人望既有属，姦孽就诛夷。
次山忧国切，闻此喜可知。
归美颂君父，隠恶义当为。
涪翁仗正论，凛然寓刺规。
指擿心中过，併及宫闱微。
兹用春秋法，肃宗其何词。
曾无一半语，追咎元子非。
后来好事辈，往往互诋讥。
或立党同意，或费解嘲诗。
识者具眼力，理解夫奚疑。
盍观我宋朝，崖上中兴碑。
光尧再造绩，炳若日星垂。
功成体天道，退处志莫移。
神器亲付授，嗣皇犹恳辞。
数四不获命，黾勉祗受之。
饬躬备敬养，朝夕益孳孳。
君不见帝典书之盛，端由揖逊基。
二圣尽慈孝，尧舜并驱驰。
俯视于李唐，德业有醇疵。
惟余克復愿，天每靳其机。
孙支继述责，未有易今时。
出兵弔遗黎，孰不迎王师。
免使读颂者，怀愤徒伤悲。
送僧还日本
作者：钟唐杰
朝代：宋

上人海东秀，才华众推优。
学道慕中国，于焉一来游。
武林忽相遇，鍼芥意颇投。
儒道虽云异，诗酒喜共酬。
况兹古名郡，佳丽罕与俦。
湖山快吟览，胜迹恒追求。
合并惜未久，又理东归舟。
扬帆渡鲸浪，帖帖如安流。
慇懃不忍别，缱绻难为留。
临风极遐睇，目断扶桑陬。
他时託芳字，还能寄余不。
送僧还日本
作者：钟唐杰
朝代：宋

上人海东秀，才华众推优。学道慕中国，于焉一来游。武林忽相遇，针芥意颇投。儒道虽云异，诗酒喜共酬。况兹古名郡，佳丽罕与俦。湖山快吟览，胜迹恒追求。合并惜未久，又理东归舟。扬帆渡鲸浪，帖帖如安流。慇勤不忍别，缱绻难为留。临风极遐睇，目断扶桑陬。他时托芳字，还能寄余不。
千里丈蓄酒尊形状孛窣某酒后以短项翁目之不谓误中遂成佳号彦平功成二兄皆有褒咏可使韩子苍缩肩短项之句北面矣某不揆鄙拙勉强续貂幸诸丈斤斧之
作者：钟孝国
朝代：宋

少陵先生时不偶，老瓦盆中醉林莽。江湖散人名益穷，鱼壳倾尊不论斗。孤风异行同襟期，食鲑未必富三九。凌烟功名举世事，不直两公一杯酒。会稽夫子有古心，嗜好眇追千载友。陶尊中产同苍筠，短项不肯钟罍群。章绶黄篾差缁尘，肺肠桑落心昆崙。始知其中殊陋貌，一点不受泥沙浑。时从往古穷玄微，坐隅兀侧长相随。送余醉乡谢胶扰，回头转觉人间小。
千里丈蓄酒尊形状孛窣某酒后以短项翁目之不谓误中遂成佳号彦平功成二兄皆有褒咏可使韩子苍缩肩短项之句北面矣某不揆鄙拙勉强续貂幸诸丈斤斧之
作者：钟孝国
朝代：宋

少陵先生时不偶，老瓦盆中醉林莽。
江湖散人名益穷，鱼殻倾尊不论斗。
孤风异行同襟期，食鲑未必富三九。
凌烟功名举世事，不直两公一杯酒。
会稽夫子有古心，嗜好眇追千载友。
陶尊中产同苍筠，短项不肯钟罍群。
章绶黄篾差缁尘，肺肠桑落心昆崙。
始知其中殊陋貌，一点不受泥沙浑。
时从往古穷玄微，坐隅兀侧长相随。
送余醉乡谢胶扰，回头转觉人间小。
谨次功成短项翁佳篇之韵
作者：钟孝国
朝代：宋

君不见中山毛颖生，纂录百氏编群经。
又不见革华祖都尉，殿上承恩举足耳。
二物名誉由韩公，无乃衮褒俱中理。
君家酒罂依图书，短项独喜觞吾儒。
我加翁名乃率尔，诸公过听欢有余。
翁名称意仰来前，再拜不愿封酒泉。
倾怀解贾吟笔勇，注想只愁客杯干。
主人冥心通与穷，从渠自引琉璃钟。
醉中琢句千古废，醒后逢人四海空。
林间日日吹春风，孛窣愿卜重相逢。
长江小艇新雨后，一杯相属会稽翁。
谨次功成短项翁佳篇之韵
作者：钟孝国
朝代：宋

君不见中山毛颖生，纂录百氏编群经。又不见革华祖都尉，殿上承恩举足耳。二物名誉由韩公，无乃衮褒俱中理。君家酒罂依图书，短项独喜觞吾儒。我加翁名乃率尔，诸公过听欢有馀。翁名称意仰来前，再拜不愿封酒泉。倾怀解贾吟笔勇，注想只愁客杯乾。主人冥心通与穷，从渠自引琉璃钟。醉中琢句千古废，醒后逢人四海空。林间日日吹春风，孛窣愿卜重相逢。长江小艇新雨后，一杯相属会稽翁。
宴建昌耋老
作者：钟季玉
朝代：宋

大老如游更老彭，迎来公宇共称觥。问年齐说生乾道，有日重新见太平。八九十翁同胜会，一千馀岁侈耆英。燕毛序齿关风化，观感油然孝敬生。
宴建昌耋老
作者：钟季玉
朝代：宋

大老如游更老彭，迎来公宇共称觥。
问年齐说生干道，有日重新见太平。
八九十翁同胜会，一千余岁侈耆英。
燕毛序齿关风化，观感油然孝敬生。
状元峰
作者：钟宿
朝代：宋
体裁：七言绝句

马蹄一日遍长安，萤火鸡窗千载寒。从此锦衣归故里，文峰高并彩云端。
蜕龙洞
作者：钟宿
朝代：宋

苍岩磊落任龙蟠，绵亘千年露未乾。一自为霖破壁去，至今风雨逼山寒。
蜕龙洞
作者：钟宿
朝代：宋

苍岩磊落任龙蟠，绵亘千年露未干。
一自为霖破壁去，至今风雨逼山寒。
浣溪沙
作者：钟将之
朝代：宋

苹老秋深水落痕。桂花微弄雨花轻。癯仙也解醉红裙。
太白面君愁满饮，小鸿眉黛爱低颦。尊前一洗眼花昏。
浣溪沙·其二
作者：钟将之
朝代：宋

蘋老秋深水落痕。桂花微弄雨花轻。癯仙也解醉红裙。太白曲君愁满饮，小鸿眉黛爱低颦。尊前一洗眼花昏。
题梅坛
作者：钟尤
朝代：宋

万松护岭与天齐，中有真人旧隐栖。井冷尚留丹汞暖，坛高近拜斗星低。回思汉室成惆怅，浪费今人为品题。我欲从之无路去，同升不似许仙鸡。
题梅山云悦楼
作者：钟尤
朝代：宋

我匪悦云云悦我，云兮与我一无心。知君只爱云中隐，不肯出山无处寻。
书义倡传后
作者：钟明
朝代：宋

洞庭之南潇湘浦，佳人娟娟隔秋渚。门前冠盖但如云，玉貌当年谁为主。风流学士淮海英，解作多情断肠句。流传往往过湖岭，未见谁知心已赴。举首却在天一方，直北中原数千里。自怜容华能几时，相见河清不可俟。北来迁客古藤州，度湘独吊长沙傅。天涯流落行路难，暂解征鞍聊一顾。横波不作常人看，邂逅乃慰平生慕。兰堂置酒罗馐珍，明烛烧膏为延伫。清歌宛转绕梁尘，博山空濛散烟雾。雕床斗帐芙蓉褥，上有鸳鸯合欢被。红颜深夜承燕娱，玉笋清晨奉巾屦。匆匆不尽新知乐，惟有此身为君许。但说恩情有重来，何期一别岁将暮。午枕孤眠魂梦惊，梦君来别如平生。与君已别复何别，此别无乃非吉徵。万里海风掀雪浪，魂招不归竟长往。效死君前君不知，向来宿约无期爽。君不见二妃追舜号苍梧，恨染湘竹终不枯。无情湘水自东注，至今斑笋盈江隅。屈原九歌岂不好，煎胶续弦千古无。我今试作义倡传，尚使风期后来见。
书义倡传后
作者：钟明
朝代：宋

洞庭之南潇湘浦，佳人娟娟隔秋渚。
门前冠盖但如云，玉貌当年谁为主。
风流学士淮海英，解作多情断肠句。
流传往往过湖岭，未见谁知心已赴。
举首却在天一方，直北中原数千里。
自怜容华能几时，相见河清不可俟。
北来迁客古藤州，度湘独弔长沙傅。
天涯流落行路难，暂解征鞍聊一顾。
横波不作常人看，邂逅乃慰平生慕。
兰堂置酒罗馐珍，明烛烧膏为延伫。
清歌宛转遶梁尘，博山空蒙散烟雾。
雕床斗帐芙蓉褥，上有鸳鸯合欢被。
红颜深夜承燕娱，玉笋清晨奉巾屦。
匆匆不尽新知乐，惟有此身为君许。
但说恩情有重来，何期一别岁将暮。
午枕孤眠魂梦惊，梦君来别如平生。
与君已别復何别，此别无乃非吉征。
万里海风掀雪浪，魂招不归竟长往。
效死君前君不知，向来宿约无期爽。
君不见二妃追舜号苍梧，恨染湘竹终不枯。
无情湘水自东注，至今斑笋盈江隅。
屈原九歌岂不好，煎胶续絃千古无。
我今试作义倡传，尚使风期后来见。
信美亭
作者：钟显
朝代：宋
体裁：七言律诗

春山磋玉水澄蓝，钓引扁舟到碧潭。岸柳新丝梳晚日，塞鸿归翼挟秋岚。兴饶席客挥金碗，睡足岩僧下石龛。怕见篙师理回棹，清樽未得恣沉酣。
送程给事知越州
作者：钟浚
朝代：宋

过乡昼锦剖符雄，海上蓬莱第一宫。自古胜游矜物外，于今藩阃压江东。湖山清赏绝尘境，风月高吟虚讼筒。促诏归来如汉典，出分千里入三公。
送程给事知越州
作者：钟浚
朝代：宋

过乡昼锦剖符雄，海上蓬莱第一宫。
自古胜游矜物外，于今藩阃压江东。
湖山清赏绝尘境，风月高吟虚讼筩。
促诏归来如汉典，出分千里入三公。
句
作者：钟炤之
朝代：宋

霖作商岩雨，薰来舜殿风。
句
作者：钟照之
朝代：宋

霖作商岩雨，熏来舜殿风。
咏地藏殿牡丹一茎五花
作者：钟离景伯
朝代：宋

春风荣万木，此卉异常葩。
海角逢三月，僧房见五花。
馨香惊俗眼，灿烂照高牙。
公子休追赏，如来会上夸。
咏地藏殿牡丹一茎五花
作者：钟离景伯
朝代：宋

春风荣万木，此卉异常葩。海角逢三月，僧房见五花。馨香惊俗眼，灿烂照高牙。公子休追赏，如来会上誇。
感秋
作者：钟离松
朝代：宋
体裁：五言律诗

破壁乱蛩吟，愁添鬓雪侵。凉生孤馆梦，秋入旅人心。排遣难凭酒，凄清不在琴。中原戎马躏，白露寝园深。
龙南玉石岩
作者：钟胄
朝代：宋
体裁：五言律诗

万石结丛林，萦回鸟道深。山高云漠漠，洞古绿阴阴。壁拥虬龙篆，崖悬钟鼓音。不须愁日暮，胜景且追寻。
题梅坛
作者：钟訧
朝代：宋

万松护岭与天齐，中有真人旧隠栖。
井冷尚留丹汞暖，坛高近拜斗星低。
回思汉室成惆怅，浪费今人为品题。
我欲从之无路去，同昇不似许仙鸡。
题梅山云悦楼
作者：钟訧
朝代：宋

我匪悦云云悦我，云兮与我一无心。
知君只爱云中隠，不肯出山无处寻。
卜算子慢
作者：钟辐
朝代：宋
体裁：词

桃花院落，烟重露寒，寂寞禁烟晴昼。风拂珠帘，还记去年时候，惜春心，不喜闲窗绣。倚屏山，和衣睡觉，醺醺暗消残酒。独倚危阑久，把玉笋偷弹，黛蛾轻斗。一点相思，万般自家甘受，抽金钗，欲买丹青手。写别来，容颜寄与，使知人清瘦。
水调歌头·寿何帅
作者：钟辰翁
朝代：宋

皓皓一何洁，更暴以秋阳。秋毫尘滓，如何浣得这肝肠。况对金风初度，酌彼银河净浴，六月凛冰霜。精白生来别，日月许争光。清明朝，清要路，遍流芳。澄清闽峤，姑命申伯式南邦。洗得甲兵静了，去作诗书元帅，却入相吾皇。清问同天老，俾尔寿而昌。
水调歌头·皓皓一何洁
作者：钟辰翁
朝代：宋
体裁：词

皓皓一何洁，更暴以秋阳。秋毫尘滓，如何浣得这肝肠。况对金风初度，酌彼银河静浴，六月凛冰霜。精白生来别，日月许争光。清明朝，清要路，遍流芳。澄清闽峤，姑命申伯式南邦。洗得甲兵静了，去作读书元帅，却入相吾皇。清问同天老，俾尔寿而昌。
齐天乐（寿谢丞）
作者：钟辰翁
朝代：宋
体裁：词

南墙槐竹风摇翠。欢声为谁吹起。水秀龟神，松清鹤健，人在蓬壶深处。金猊喷雾。睹鬓雪青归，脸霞红驻。一点寿星，分明光照梅花树。三年冰蘖清苦。这长生富贵，天应分付。经阅黄庭，鼎烹丹井，心事澹然如水。东山霖雨。正出洗太虚，未容别墅。紫诏飞来，玉堂锵步武。
步蟾宫
作者：钟过
朝代：宋
体裁：词

东风又送酴醾信。早吹得、愁成潘鬓。花开犹似十年前，人不似、十年前俊。水边珠翠香成阵。也消得、燕窥莺认。归来沉醉月朦胧，觉花气、满襟犹润。
步蟾宫
作者：钟过
朝代：宋

东风又送酴醿信。早吹得、愁成潘鬓。花开犹似十年前，人不似、十年前俊。
水边珠翠香成阵。也消得、燕窥莺认。归来沈醉月朦胧，觉花气、满襟犹润。
步蟾宫·东风又送酴醿信
作者：钟过
朝代：宋
体裁：词

东风又送酴醿信。
早吹得、愁成潘鬓。
花开犹似十年前，人不似、十年前俊。
水边珠翠香成阵。
也消得、燕窥莺认。
归来沉醉月朦胧，觉花气、满襟犹润。
句
作者：钟震
朝代：宋

君今如鸿鹄，万里去勇决。
戏题洞霄
作者：钟震
朝代：宋
体裁：七言律诗

之径萦纡略彴横，松风和作步虚声。泉流碧玉千年润，山作灵丹九转成。琼馆向曾迎帝辇，冰衔今尚带朝缨。若非悯世天留与，那得华胥梦也清。
翠蛟峰
作者：钟震
朝代：宋

九锁峯尖不隔霄，翠蛟飞舞挟扶摇。
气涵秦岭千秋雪，声撼钱塘八月潮。
顿使形魂生羽翼，安知人世有尘嚣。
此行似了仙槎梦，惟恨来贤不可招。
翠蛟峰
作者：钟震
朝代：宋

九锁峰尖不隔霄，翠蛟飞舞挟扶摇。气涵秦岭千秋雪，声撼钱塘八月潮。顿使形魂生羽翼，安知人世有尘嚣。此行似了仙槎梦，惟恨来贤不可招。
题翠蛟亭
作者：钟震
朝代：宋

双柱苍寒倚碧天，六鰲驾海涌层巅。
东风吹瀑成飞雨，知是潜蛟起昼眠。
题翠蛟亭
作者：钟震
朝代：宋

双柱苍寒倚碧天，六鳌驾海涌层巅。东风吹瀑成飞雨，知是潜蛟起昼眠。
游九锁
作者：钟颖
朝代：宋
体裁：古风

大涤通华阳，仙家碧云上。飞泉舞苍蛟，绝壁浮翠浪。泉石有声诗，云烟无尽藏。落日青山多，临风一长望。
句
作者：钦宗
朝代：宋

秋来一凤向南飞。
歌二首·其一
作者：钦宗朱后
朝代：宋
体裁：古风

幼富贵兮厌绮罗裳，长入宫兮陪奉尊阳。今委顿兮流落异乡，嗟造化兮速死为强。
歌二首·其二
作者：钦宗朱后
朝代：宋
体裁：古风

昔居天上兮珠宫玉阙，今入草莽兮事何可说。屈身辱志兮恨何时雪，誓速归泉下兮此愁可绝。
回朝
作者：钭元珍
朝代：宋
体裁：七言律诗

宴罢琼林酒一杯，忙忙骢马出蓬莱。黎民喜遇三春雨，猾吏愁逢二月雷。带得一天新雨露，扫开宇内旧尘埃。文昌阁上人千万，争看神明夺锦回。
归隐
作者：钭元珍
朝代：宋

碧树深林夏景凉，熏风飘竞日偏长。
闲时棋局娱宾乐，忙裏吟诗慰己惶。
臣节栎才惟谨肃，圣明敷德化顽强。
退暇狂声心犹耿，祈愿烽烟息障疆。
归隐
作者：钭元珍
朝代：宋

碧树深林夏景凉，薰风飘竞日偏长。闲时棋局娱宾乐，忙里吟诗慰己惶。臣节栎才惟谨肃，圣明敷德化顽强。退暇狂声心犹耿，祈愿烽烟息障疆。
辞朝
作者：钭元珍
朝代：宋
体裁：七言律诗

大定山河四十秋，人心不似水长流。受恩深处宜先退，得意浓时便好休。莫待是非来入耳，从前恩爱反为雠。世间多少忠良将，服事君王不到头。
送何水部蒙出牧袁州
作者：钱丕
朝代：宋
体裁：七言律诗

白首名郎有几人，双旌昼锦不如君。楚江萍暖烘朝日，玉女衣轻挂晓云。极浦仙舟烟澹澹，高秘郡阁叶纷纷。政成更与他州别，从古宜阳重艺文。
句
作者：钱世雄
朝代：宋

黄泥坂西春欲回，雪堂万木连云栽。
挽苏轼联
作者：钱世雄
朝代：宋
体裁：联

降邹阳于十三世，天岂偶然；继孟轲于五百年，吾无间也。
呈盛逢时
作者：钱亿年
朝代：宋
体裁：七言绝句

倦翮知还心已休，无穷世事懒回头。是非不属闲人耳，月自当空水自流。
和唐子固见寄初冬晚步韵
作者：钱亿年
朝代：宋

凄风满寒谷，广陌照落日。繁霜排岸草，尪瘁怯寒慄。块坐阅残编，十日九不出。时为孤愤吟，嗟嗟类蟋蟀。歧路多阻艰，烟霞成痼疾。保是千金躯，他慕无终毕。远览尘垢外，无得初无失。溺志胶扰间，跧跽信匪一。阮生亦有言，何异裈中虱。呼童洗破觥，一醉真可必。耳热即呜呜，鄙野谁诃诘。浩歌莫予知，奚用聆清瑟。
和唐子固见寄初冬晚步韵
作者：钱亿年
朝代：宋

凄风满寒谷，广陌照落日。
繁霜排岸草，尪瘁怯寒栗。
块坐阅残编，十日九不出。
时为孤愤吟，嗟嗟类蟋蟀。
歧路多阻艰，烟霞成痼疾。
保是千金躯，他慕无终毕。
远览尘垢外，无得初无失。
溺志胶扰间，跧跽信匪一。
阮生亦有言，何异裈中虱。
呼童洗破觥，一醉真可必。
耳热即呜呜，鄙野谁诃诘。
浩歌莫予知，奚用聆清瑟。
次太守李侍郎和郡博士包丈芍药韵二首
作者：钱亿年
朝代：宋

栽花未免惜花残，忙里应须护小栏。何似长松与修竹，不妨耐久静中看。艳草妖花理易残，无劳太息抚雕栏。终年费尽壅培力，能共樽前几日看。
次太守李侍郎和郡博士包丈芍药韵二首·其一
作者：钱亿年
朝代：宋

栽花未免惜花残，忙裏应须护小栏。
何似长松与修竹，不妨耐久静中看。
次太守李侍郎和郡博士包丈芍药韵二首·其一
作者：钱亿年
朝代：宋

栽花未免惜花残，忙里应须护小栏。何似长松与修竹，不妨耐久静中看。
次太守李侍郎和郡博士包丈芍药韵二首·其二
作者：钱亿年
朝代：宋
体裁：七言绝句

艳草妖花理易残，无劳太息抚雕栏。终年费尽壅培力，能共樽前几日看。
次游玉虚洞韵
作者：钱亿年
朝代：宋
体裁：七言绝句

茂松修竹昼阴阴，涧水幽流一径深。未必山中无外事，须知静躁总因心。
避暑椒山呈潘师清
作者：钱亿年
朝代：宋

凉风生层峦，炎日遮叠嶂。我来兹地游，心焉乐清旷。为吏即华颠，愧临士民上。老丑畏近人，筋骸非少壮。知止远卑辱，奚敢谓高尚。龊龊方自持，良心未容放。促柱有繁音，庞聒无清唱。却暑御絺绤，自修终弭谤。居闲无适莫，且免萦重恙。俯仰心不惭，无言亦疏畅。
避暑椒山呈潘师清
作者：钱亿年
朝代：宋

凉风生层峦，炎日遮迭嶂。
我来兹地游，心焉乐清旷。
为吏即华颠，愧临士民上。
老丑畏近人，筋骸非少壮。
知止远卑辱，奚敢谓高尚。
龊龊方自持，良心未容放。
促柱有繁音，庞聒无清唱。
却暑御絺绤，自修终弭谤。
居闲无适莫，且免萦重恙。
俯仰心不惭，无言亦疏畅。
重阳
作者：钱亿年
朝代：宋

商飈惊秀木，松桂不受秋。
萸菊有光辉，芬芳满金瓯。
古来贤达人，逢时聊解忧。
龙山孟参军，帽落初不羞。
东篱陶征士，得酒更何求。
若人不常有，至今称风流。
节物自尔殊，生灭同一沤。
浮世梦幻身，适意是良谋。
山翁未尝乐，而亦未尝愁。
吾独可奈何，任渠自悠悠。
重阳
作者：钱亿年
朝代：宋

商飙惊秀木，松桂不受秋。萸菊有光辉，芬芳满金瓯。古来贤达人，逢时聊解忧。龙山孟参军，帽落初不羞。东篱陶徵士，得酒更何求。若人不常有，至今称风流。节物自尔殊，生灭同一沤。浮世梦幻身，适意是良谋。山翁未尝乐，而亦未尝愁。吾独可奈何，任渠自悠悠。
句
作者：钱仙芝
朝代：宋

乘秋张翰思归国，垂老龟蒙毕着书。
句
作者：钱仙芝
朝代：宋

乘秋张翰思归国，垂老龟蒙毕著书。
水村歌
作者：钱仲鼎
朝代：宋
体裁：古风

舟摇摇兮，风袅袅兮。波鳞鳞兮，鸥翩翩兮。扣舷渔歌兮，孰知其他兮。
题赵鸥波高士图
作者：钱仲鼎
朝代：宋

在昔洛阳，雪深丈余。
士也高卧，来令尹车。
今年吴淞，雪復何如。
积素一色，鸥鹭有无。
之子江皋，修亭是居。
有琴有书，有酒有鱼。
赏静独眺，聊以自娱。
挹兹清风，凛凛起予。
此景此图，再卷再舒。
题赵鸥波高士图
作者：钱仲鼎
朝代：宋

在昔洛阳，雪深丈馀。士也高卧，来令尹车。今年吴淞，雪复何如。积素一色，鸥鹭有无。之子江皋，修亭是居。有琴有书，有酒有鱼。赏静独眺，聊以自娱。挹兹清风，凛凛起予。此景此图，再卷再舒。
题静春堂集
作者：钱仲鼎
朝代：宋
体裁：古风

闭门雪卧远，咏史风情留。诗有三百篇，令子手所裒。汝翁秀儒林，殖学媲前修。六经穷窔奥，万象工雕锼。广矣雅音正，悕矣骚情幽。照耀明月珠，珍重珊瑚钩。一读令人喜，再读令人愁。李杜骨已朽，江河名同流。忆昔托末契，东城得追游。平时少契阔，暇日多倡酬。栎材自揣劣，藻思谁与俦。老我岁冉冉，霜鬓风飕飕。索居破茅屋，寒拥敝貂裘。夜来清梦飞，故绕松江头。梦中不识路，修亭渺悠悠。粲然见梅花，落月香影浮。性情阅千古，感发交未休。神交付冥冥，知我双白鸥。
题静春堂集
作者：钱仲鼎
朝代：宋

闭门雪卧远，咏史风情留。诗有三百篇，令子手所裒。汝翁秀儒林，殖学媲前修。六经穷窔奥，万象工雕锼。广矣雅音正，悕矣骚情幽。照耀明月珠，珍重珊瑚钩。一读令人喜，再读令人愁。李杜骨已朽，江湖名同流。忆昔托末契，东城得追游。平时少契阔，暇日多唱酬。栎材自揣劣，藻思谁与俦。老我岁冉冉，霜鬓风飙飙。索居破茅屋，寒拥敝貂裘。夜来清梦飞，故绕松江头。梦中不识路，修亭渺悠悠。粲然见梅花，落月香影浮。性情阅千古，感发交未休。神交赴冥冥，知我双白鸥。
题静春堂集
作者：钱仲鼎
朝代：宋

闭门雪卧远，咏史风情留。
诗有三百篇，令子手所裒。
汝翁秀儒林，殖学媲前修。
六经穷窔奥，万象工雕锼。
广矣雅音正，悕矣骚情幽。
照耀明月珠，珍重珊瑚钩。
一读令人喜，再读令人愁。
李杜骨已朽，江湖名同流。
忆昔託末契，东城得追游。
平时少契阔，暇日多唱酬。
栎材自揣劣，藻思谁与俦。
老我岁冉冉，霜鬓风飈飈。
索居破茅屋，寒拥敝貂裘。
夜来清梦飞，故绕松江头。
梦中不识路，修亭渺悠悠。
粲然见梅花，落月香影浮。
性情阅千古，感发交未休。
神交赴冥冥，知我双白鸥。
句
作者：钱伯言
朝代：宋

华戎交气俗，淮汴倒清浑。
建炎丞相成国吕忠穆公退老堂诗
作者：钱伯言
朝代：宋

今代麒麟第一功，十年勋德与天通。岂知乐圣衔杯地，长在重溟倒景中。避宠不妨成远别，养花无意在珍丛。角巾私第何须问，自有公言满舜聪。令台狱□□群花，名圃初成将相家。云母久遮黄閤座，绮疏新照赤城霞。调羹梅子生无数，遵渚鸿飞去有涯。见说樽前富佳客，亦应思我醉时挝。
建炎丞相成国吕忠穆公退老堂诗·其一
作者：钱伯言
朝代：宋

今代麒麟第一功，十年勋德与天通。
岂知乐圣衔杯地，长在重溟倒景中。
避宠不妨成远别，养花无意在珍丛。
角巾私第何须问，自有公言满舜听。
建炎丞相成国吕忠穆公退老堂诗·其一
作者：钱伯言
朝代：宋

今代麒麟第一功，十年勋德与天通。岂知乐圣衔杯地，长在重溟倒景中。避宠不妨成远别，养花无意在珍丛。角巾私第何须问，自有公言满舜聪。
建炎丞相成国吕忠穆公退老堂诗·其二
作者：钱伯言
朝代：宋

令台狱□□群花，名圃初成将相家。云母久遮黄閤座，绮疏新照赤城霞。调羹梅子生无数，遵渚鸿飞去有涯。见说樽前富佳客，亦应思我醉时挝。
建炎丞相成国吕忠穆公退老堂诗·其二
作者：钱伯言
朝代：宋

？令台狱？羣花，名圃初成将相家。
云母久遮黄閤座，绮疏新照赤城霞。
调羹梅子生无数，遵渚鸿飞去有涯。
见说樽前富佳客，亦应思我醉时挝。
戏书送澹山入院
作者：钱伯言
朝代：宋

云本无心出岫，水岂有意趋东。势或使之然者，何妨巾拂谈空。子好逢场作戏，我方置散投闲。世味久如嚼蜡，合向兹山往还。
戏书送澹山入院·其一
作者：钱伯言
朝代：宋
体裁：六言诗

云本无心出岫，水岂有意趋东。势或使之然者，何妨巾拂谈空。
戏书送澹山入院·其二
作者：钱伯言
朝代：宋
体裁：六言诗

子好逢场作戏，我方置散投闲。世味久如嚼蜡，合向兹山往还。
次韵奉和蒙著太尉澹山见示长句
作者：钱伯言
朝代：宋
体裁：七言排律

澹岩宛在进江滨，多少篇章刻翠珉。闻道凤凰将九子，恰逢花木正中春。杖游岂为知名久，历览悬知啸侣频。林外鸟声应报客，溪头梅子已生人。茅茨信我无三顾，物象因君遂一新。试共携筇采灵草，幽岚何必与天邻。
澹山岩二首
作者：钱伯言
朝代：宋

老眼遍四方，兹焉真鲜俪。室圜悬磬如，天侧偃盖似。谁移巨蟒宅，孰受祖龙使。祗同澹竹名，佳哉亦少味。造化其偶然，刳山住深谷。迹压潇湘头，迥披九疑足。千龄隔仙凡，跬步变寒燠。石田傥可种，愿受自耕禄。
澹山岩二首·其一
作者：钱伯言
朝代：宋
体裁：古风

老眼遍四方，兹焉真鲜俪。室圜悬磬如，天侧偃盖似。谁移巨蟒宅，孰受祖龙使。祗同澹竹名，佳哉亦少味。
澹山岩二首·其二
作者：钱伯言
朝代：宋
体裁：古风

造化其偶然，刳山住深谷。迹压潇湘头，迥披九疑足。千龄隔仙凡，跬步变寒燠。石田傥可种，愿受自耕禄。
挽薛艮斋
作者：钱佖
朝代：宋

蚤悟传心学，精微造本原。读书残万卷，落笔动千言。孤邑验英略，流民感至恩。颜亡虽可痛，自有不亡存。伟矣万人杰，精神运五兵。议屯谋甚婉，料敌智尤明。谨厚唐刘氏，渊源汉贾生。斯文嗟遽丧，哀挽泪纵横。
挽薛艮斋·其一
作者：钱佖
朝代：宋
体裁：五言律诗

蚤悟传心学，精微造本原。读书残万卷，落笔动千言。孤邑验英略，流民感至恩。颜亡虽可痛，自有不亡存。
挽薛艮斋·其二
作者：钱佖
朝代：宋
体裁：五言律诗

伟矣万人杰，精神运五兵。议屯谋甚婉，料敌智尤明。谨厚唐刘氏，渊源汉贾生。斯文嗟遽丧，哀挽泪纵横。
平望赠蚊
作者：钱俨
朝代：宋
体裁：五言绝句

安得神仙术，试为施康济。使此平望村，如吾江子汇。
游苍玉洞
作者：钱元忠
朝代：宋
体裁：古风

峭嵘乱石满陵冈，颜色苍润如琳琅。神恻鬼□□□惨，牛眠虎跳深伏藏。太湖灵壁不足数，涪水□麦熟可方。剥苔剔藓验古刻，诸贤□□腾光茫。如此至宝岂易得，宜檄山灵护□□。□□□□□□□，却恐六丁下取将。
登黄花亭遗址
作者：钱元鼎
朝代：宋
体裁：五言律诗

隔城舒晚啸，信步得高台。亭去名犹在，霜迟菊未开。浮云西日下，明月大江来。逸思飞难禁，昏钟何处催。
众乐亭二首
作者：钱公辅
朝代：宋

谁把江湖付此翁，江湖更在广城中。葺成世界三千景，占得鹏天九万风。宴豆四时諠画鼓，游人两岸跨长虹。他年若数东南胜，须作蓬邱第一宫。势压平湖四面佳，好风明月是生涯。鲸鲵背上浮三岛，菡萏香中放两衙。屏列已疑云母净，帘垂不待水精奢。此心会笑元丞相，终日楼台为一家。
众乐亭二首·其一
作者：钱公辅
朝代：宋
体裁：七言律诗

谁把江湖付此翁，江湖更在广城中。葺成世界三千景，占得鹏天九万风。宴豆四时諠画鼓，游人两岸跨长虹。他年若数东南胜，须作蓬邱第一宫。
众乐亭二首·其二
作者：钱公辅
朝代：宋

势压平湖四面佳，好风明月是生涯。鲸鲵背上浮三岛，菡萏香中放两衙。屏列已疑云母净，帘垂不待水精奢。此心会笑元丞相，终日楼台为一家。
众乐亭二首·其二
作者：钱公辅
朝代：宋

势压平湖四面佳，好风明月是生涯。
鲸鲵背上浮三岛，菡萏香中放两衙。
屏列已疑云母凈，帘垂不待水精奢。
此心会笑元丞相，终日楼台为一家。
和许仲涂郎中游山
作者：钱公辅
朝代：宋

每同南郭先生到，今伴东牟太守来。
自顾拙疏聊自乐，白云径裏踏荒苔。
和许仲涂郎中游山
作者：钱公辅
朝代：宋

每同南郭先生到，今伴东牟太守来。自顾拙疏聊自乐，白云径里踏荒苔。
寄题翠麓寺呈伯强寺丞
作者：钱公辅
朝代：宋

曩时曾作家山游，亭有翠麓排新幽。
疏轩密牖竹锵戛，烈风劲雨松飕飀。
呀然出户瞰山足，屹然数竿围上头。
扫除云峰耸客步，煎煮锡水供茶瓯。
我时既合众宾饮，醉岸山帻心迟留。
山僧领我丐诗榜，诗未脱吻惊旋辀。
四方环走倏已晚，十载负约今方酬。
珍蓝增葺想胜旧，我已白首縻藩州。
何当一赋归去来，再款岩室空披搜。
吾宗道人正嘉遯，摆脱世上无穷忧。
欣逢主人贤且令，泉石笑傲都相求。
上人洒扫莫暂闲，行行逆我西来舟。
寄题翠麓寺呈伯强寺丞
作者：钱公辅
朝代：宋

曩时曾作家山游，亭有翠麓排新幽。疏轩密牖竹锵戛，烈风劲雨松飕飗。呀然出户瞰山足，屹然数竿围上头。扫除云峰耸客步，煎煮锡水供茶瓯。我时既合众宾饮，醉岸山帻心迟留。山僧领我丐诗榜，诗未脱吻惊旋辀。四方环走倏已晚，十载负约今方酬。珍蓝增葺想胜旧，我已白首縻藩州。何当一赋归去来，再款岩室空披搜。吾宗道人正嘉遁，摆脱世上无穷忧。欣逢主人贤且令，泉石笑傲都相求。上人洒扫莫暂闲，行行逆我西来舟。
寄题翠麓寺呈伯强寺丞
作者：钱公辅
朝代：宋

曩时曾作家山游，亭有翠麓排新幽。
疏轩密牖竹锵戛，烈风劲雨松飕飗。
呀然出户瞰山足，屹然数竿围上头。
扫除云峰耸客步，煎煮锡水供茶瓯。
我时既合众宾饮，醉岸山帻心迟留。
山僧领我丐诗榜，诗未脱吻惊旋辀。
四方环走倏已晚，十载负约今方酬。
珍蓝增葺想胜旧，我已白首縻藩州。
何当一赋归去来，再款岩室空披搜。
吾宗道人正嘉遯，摆脱世上无穷忧。
欣逢主人贤且令，泉石笑傲都相求。
上人洒扫莫暂闲，行行逆我西来舟。
福州
作者：钱公辅
朝代：宋
体裁：古风

七闽天东南，群山号未绝。其中长乐郡，佳丽比吴越。日出朝可攀，地温冬不雪。
禹穴
作者：钱公辅
朝代：宋
体裁：七言律诗

一朵云根压众岚，古传深坎自天錾。藏书未必先王事，好怪惟闻太史探。洞府閒来何寂寞，龙髯垂处认䰐鬖。近岩更剖知章字，谩识奇踪意自甘。
禹穴
作者：钱公辅
朝代：宋

一朵云根压众岚，古传深坎自天錾。
藏书未必先王事，好怪惟闻太史探。
洞府閒来何寂寞，龙髯垂处认𱆅鬖。
近岩更剖知章字，谩识奇踪意自甘。
若耶溪
作者：钱公辅
朝代：宋
体裁：七言律诗

若耶溪出若耶山，浪影溶溶入醉颜。仙客曾因一箭赠，樵风长到五云关。数峰蘸碧轻清外，双舸浮春上下閒。料得当年乘兴子，为贪烟水宿前湾。
蓬莱行
作者：钱公辅
朝代：宋

蓬莱谪居香案吏，此语昔自微之始。
后人慷慨慕前芬，高阁雄名由此起。
一从圮废知几年，栋摧础断埋空山。
遗踪余址杳何处，惟有竹树荒芜閒。
过者徘徊游者惜，举头不见溪山色。
寂寞无人欲问谁，神仙有景真虚掷。
一兴一弊固有时，主人旌斾来何迟。
下车铓刃得优逸，痛此旧事几凌夷。
呼工萃材若河决，正值西成农隙月。
屹然大厦立层巅，百尺崇基鬼神拔。
虹蜺截空崖险平，一级一级烟云生。
步武陵虚眉睫湿，四面四面屏障迎。
时携宾佐恣吟赏，笙歌辈类文章党。
迴眸眩晃相顾笑，莫辨人间与天上。
观风龌龊环翠低，左右罗列如婴儿。
鑑湖浩渺稽岭秀，上下延揖生光辉。
秋日凄清春日媚，冬宜饮雪夏宜醉。
四时风景各一全，须言不是寻常地。
乃知真境未易彰，神物宝护天缄藏。
人谋暗与鬼工合，一日剖露如腾骧。
越王台榭荒凉后，唐相英灵磨灭久。
千岩万壑幽隠处，而今尽入人襟袖。
凭栏黯黯半斜阳，烧烟渔火凝寒光。
此时撇起千里恨，使人凄哽生断肠。
隔帘依依渐明月，酒气浩荡歌声滑。
此时放出百杯欢，使人雍容重击节。
惟公独作蓬莱主，夜拥琴书杂樽俎。
胸中气焰欲干斗，座上辞锋欣捉麈。
嗟余时作蓬莱客，赋咏登临儒者职。
千日徒教混醉醒，七言未解锵金石。
蓬莱本在沧溟中，那知平地别有宫。
方壶圆峤咫尺是，愿乘鹏翼长西东。
满筵谁匪蓬莱宾，阖境尽是蓬莱民。
人人共结蓬莱约，行行醉看蓬莱春。
蓬莱行
作者：钱公辅
朝代：宋

蓬莱谪居香案吏，此语昔自微之始。后人慷慨慕前芬，高阁雄名由此起。一从圮废知几年，栋摧础断埋空山。遗踪馀址杳何处，惟有竹树荒芜閒。过者徘徊游者惜，举头不见溪山色。寂寞无人欲问谁，神仙有景真虚掷。一兴一弊固有时，主人旌旆来何迟。下车铓刃得优逸，痛此旧事几凌夷。呼工萃材若河决，正值西成农隙月。屹然大厦立层巅，百尺崇基鬼神拔。虹蜺截空崖险平，一级一级烟云生。步武陵虚眉睫湿，四面四面屏障迎。时携宾佐恣吟赏，笙歌辈类文章党。回眸眩晃相顾笑，莫辨人间与天上。观风龌龊环翠低，左右罗列如婴儿。鉴湖浩渺稽岭秀，上下延揖生光辉。秋日凄清春日媚，冬宜饮雪夏宜醉。四时风景各一全，须言不是寻常地。乃知真境未易彰，神物宝护天缄藏。人谋暗与鬼工合，一日剖露如腾骧。越王台榭荒凉后，唐相英灵磨灭久。千岩万壑幽隐处，而今尽入人襟袖。凭栏黯黯半斜阳，烧烟渔火凝寒光。此时撇起千里恨，使人凄哽生断肠。隔帘依依渐明月，酒气浩荡歌声滑。此时放出百杯欢，使人雍容重击节。惟公独作蓬莱主，夜拥琴书杂樽俎。胸中气焰欲干斗，座上辞锋欣捉麈。嗟余时作蓬莱客，赋咏登临儒者职。千日徒教混醉醒，七言未解锵金石。蓬莱本在沧溟中，那知平地别有宫。方壶圆峤咫尺是，愿乘鹏翼长西东。满筵谁匪蓬莱宾，阖境尽是蓬莱民。人人共结蓬莱约，行行醉看蓬莱春。
蓬莱行
作者：钱公辅
朝代：宋

蓬莱谪居香案吏，此语昔自微之始。
后人慷慨慕前芬，高阁雄名由此起。
一从圮废知几年，栋摧礎断埋空山。
遗踪馀址杳何处，惟有竹树荒芜閒。
过者徘徊游者惜，举头不见溪山色。
寂寞无人欲问谁，神仙有景真虚掷。
一兴一弊固有时，主人旌斾来何迟。
下车铓刃得优逸，痛此旧事几凌夷。
呼工萃材若河决，正值西成农隙月。
屹然大厦立层巅，百尺崇基鬼神拔。
虹霓截空崖险平，一级一级烟云生。
步武陵虚眉睫湿，四面四面屏障迎。
时攜宾佐恣吟赏，笙歌辈类文章党。
回眸眩晃相顾笑，莫辨人间与天上。
观风龌龊环翠低，左右罗列如婴儿。
鉴湖浩渺稽岭秀，上下延揖生光辉。
秋日凄清春日媚，冬宜饮雪夏宜醉。
四时风景各一全，须言不是寻常地。
乃知真境未易彰，神物宝护天缄藏。
人谋暗与鬼工合，一日剖露如腾骧。
越王台榭荒凉后，唐相英灵磨灭久。
千岩万壑幽隐处，而今尽入人襟袖。
凭栏黯黯半斜阳，烧烟渔火凝寒光。
此时撇起千里恨，使人凄哽生断肠。
隔帘依依渐明月，酒气浩荡歌声滑。
此时放出百杯欢，使人雍容重击节。
惟公独作蓬莱主，夜拥琴书杂樽俎。
胸中气焰欲干斗，座上辞锋欣捉麈。
嗟余时作蓬莱客，赋咏登临儒者职。
千日徒教混醉醒，七言未解锵金石。
蓬莱本在沧溟中，那知平地别有宫。
方壶圆峤咫尺是，愿乘鹏翼长西东。
满筵谁匪蓬莱宾，阖境尽是蓬莱民。
人人共结蓬莱约，行行醉看蓬莱春。
与辩才东坡道潜倡和诗
作者：钱勰
朝代：宋

幻泡昧空色，真梦迷黄邱。
宦学类狂走，尔来三十秋。
齿髪非他时，岁月不我留。
古剎插乱石，蛰龙蟠霞湫。
天人大导师，驻锡今白头。
安住善护念，晚节非沉浮。
昔尝同出处，未用相劣优。
权寔分二乘，股肱均九流。
今知搅搅者，讵得逍遥游。
从兹许礼足，尚可治幽忧。
东馆楼
作者：钱勰
朝代：宋

帘影隔朝暾，云低昼尚昏。
山形分歙翠，溪色到江浑。
日尽天垂幕，歌余酒满尊。
栏干不堪倚，归思断乡魂。
再答二十八字
作者：钱勰
朝代：宋

春雪严凝暖未回，围炉犹拥已燃灰。
明朝知是长斋毕，准拟衝泥踏水来。
分韵奉送中济侍郎出帅环庆得启字
作者：钱勰
朝代：宋

除戎问边锁，谋帅繫国体。
遴简出丝缗，光华建旌棨。
威谋重兼济，垢翫当一洗。
游刃无全牛，岂復论肯綮。
勇猛不为边，九伐秉周礼。
行期凯歌还，宸廷聊聚米。
游从惜暌离，合醵置甘醴。
灵囿鬰敷腴，天潢湛清泚。
偕赋踵前修，银鈎閟方底。
从予轻若飞，吾方惭七启。
又二十八字辄送来米二石
作者：钱勰
朝代：宋

儒馆优贤盖取颐，校雠犹自困朝饥。
西邻余禄无多子，稀薄纔堪作淖糜。
句·其四
作者：钱勰
朝代：宋

衰迟犹许望光尘。
和阁老舍人曝书会
作者：钱勰
朝代：宋

天禄图书府，芸籤岁曝频。
翻经穷藏室，赐会集儒绅。
顾陆高标好，钟王妙入神。
司无椠俗吏，来预石渠宾。
咏辩才大师
作者：钱勰
朝代：宋

辩才天人师，一意演说法。
犹如一雨倾，药草皆萌达。
瓮盎及湖海，各观天一月。
以是度众生，报身随数灭。
旧龛留香灯，想像瞻华髪。
应供无时穷，龙渊莫之竭。
成都
作者：钱勰
朝代：宋

武侯千载有余灵，盘石刀痕尚未平。
巴妇自饶丹穴富，汉庭还负碧砮征。
雨经蜀市应和酒，琴到临卭别寄情。
知有忠臣能叱驭，不论云栈更峥嵘。
次秦少游春日偶题韵二首·其一
作者：钱勰
朝代：宋

藏室委蛇咏素丝，春风初动万年枝。
如何愁嘆无行路，却似袁安卧雪时。
次秦少游春日偶题韵二首·其二
作者：钱勰
朝代：宋

春雪唯添鑑裏丝，慵将泪眼看花枝。
𨃟跻伏枕呻吟日，枉过还家一笑时。
甘棠楼
作者：钱勰
朝代：宋

楼曲开三面，山重合四围。
溪衝朝霭出，帆并夕阳飞。
芳杜供春望，晴云渡袷衣。
樊川犹未识，清兴莫忘归。
睦州秀亭
作者：钱勰
朝代：宋

秀色四时好，探春来此亭。
花初拥槛发，山晚与云青。
得鲙严陵濑，评泉陆羽经。
欢余不尽醉，鼓角限重扃。
赴越书呈杭州熊侍郎
作者：钱勰
朝代：宋

鑑湖清泚对胥山，两地相望一水间。
共佩天涯太守印，犹联丹陛侍臣班。
君方白傅才何愧，我比微之思苦悭。
莫把旧诗犹见诧，繁雄未必胜清闲。
题万年妙莲阁
作者：钱勰
朝代：宋

应真飞锡霭灵踪，智者遗杉尚灌丛。
宝构迥临清鑑上，妙莲高擢污泥中。
甚深秘藏资谈席，最上真乘振祖风。
嗟我拘挛犹未历，坐驰神爽愧兴公。
高峰寺
作者：钱勰
朝代：宋

苒苒郡城东，穿云入几重。
已穷难上路，才到最高峰。
竹老龙孙瘦，泉甘马酒浓。
何当来潄石，安稳饱疏慵。
与辩才东坡道潜倡和诗
作者：钱协
朝代：宋

幻泡昧空色，真梦迷黄邱。宦学类狂走，尔来三十秋。齿发非他时，岁月不我留。古刹插乱石，蛰龙蟠霞湫。天人大导师，驻锡今白头。安住善护念，晚节非沉浮。昔尝同出处，未用相劣优。权寔分二乘，股肱均九流。今知搅搅者，讵得逍遥游。从兹许礼足，尚可治幽忧。
东馆楼
作者：钱协
朝代：宋

帘影隔朝暾，云低昼尚昏。山形分歙翠，溪色到江浑。日尽天垂幕，歌馀酒满尊。栏干不堪倚，归思断乡魂。
再答二十八字
作者：钱协
朝代：宋

春雪严凝暖未回，围炉犹拥已燃灰。明朝知是长斋毕，准拟冲泥踏水来。
出省马上有怀蒋颖叔二首
作者：钱协
朝代：宋

春雪京城一尺泥，并鞍还忆蒋征西。碧幢红旆出关去，一路东风送马蹄。不论埃壒与涂泥，封印还家日已西。岂比元戎碧油下，貔貅绕帐马千蹄。
出省马上有怀蒋颖叔二首·其一
作者：钱协
朝代：宋
体裁：七言绝句

春雪京城一尺泥，并鞍还忆蒋征西。碧幢红旆出关去，一路东风送马蹄。
出省马上有怀蒋颖叔二首·其二
作者：钱协
朝代：宋
体裁：七言绝句

不论埃壒与涂泥，封印还家日已西。岂比元戎碧油下，貔貅绕帐马千蹄。
分韵奉送中济侍郎出帅环庆得启字
作者：钱协
朝代：宋

除戎问边锁，谋帅系国体。遴简出丝缗，光华建旌棨。威谋重兼济，垢玩当一洗。游刃无全牛，岂复论肯綮。勇猛不为边，九伐秉周礼。行期凯歌还，宸廷聊聚米。游从惜暌离，合醵置甘醴。灵囿郁敷腴，天潢湛清泚。偕赋踵前修，银钩閟方底。从予轻若飞，吾方惭七启。
又二十八字辄送来米二石
作者：钱协
朝代：宋

儒馆优贤盖取颐，校雠犹自困朝饥。西邻馀禄无多子，稀薄才堪作淖糜。
句
作者：钱协
朝代：宋

一来亦甘草，无使君子疑。敢云霹雳手，且免鹘鹭蹄。梦泽盘山长卿赋，朱栏流水牧之诗。碧玉簪长生洞府，黄金杯重压银台。列圣公规修盛典，万方和气助升烟。
句·其一
作者：钱协
朝代：宋
体裁：句

一来亦甘草，无使君子疑。
句·其三
作者：钱协
朝代：宋
体裁：句

梦泽盘山长卿赋，朱栏流水牧之诗。
句·其二
作者：钱协
朝代：宋
体裁：句

敢云霹雳手，且免鹘鹭蹄。
句·其五
作者：钱协
朝代：宋
体裁：句

碧玉簪长生洞府，黄金杯重压银台。
句·其六
作者：钱协
朝代：宋
体裁：句

列圣公规修盛典，万方和气助升烟。
和阁老舍人曝书会
作者：钱协
朝代：宋

天禄图书府，芸签岁曝频。翻经穷藏室，赐会集儒绅。顾陆高标好，钟王妙入神。司无椠俗吏，来预石渠宾。
咏辩才大师
作者：钱协
朝代：宋

辩才天人师，一意演说法。犹如一雨倾，药草皆萌达。瓮盎及湖海，各观天一月。以是度众生，报身随数灭。旧龛留香灯，想像瞻华发。应供无时穷，龙渊莫之竭。
次秦少游春日偶题韵二首
作者：钱协
朝代：宋

藏室委蛇咏素丝，春风初动万年枝。如何愁叹无行路，却似袁安卧雪时。春雪唯添鉴里丝，慵将泪眼看花枝。？跻伏枕呻吟日，枉过还家一笑时。
次秦少游春日偶题韵二首·其一
作者：钱协
朝代：宋

藏室委蛇咏素丝，春风初动万年枝。如何愁叹无行路，却似袁安卧雪时。
次秦少游春日偶题韵二首·其二
作者：钱协
朝代：宋

春雪唯添鉴里丝，慵将泪眼看花枝。？跻伏枕呻吟日，枉过还家一笑时。
次秦少游春日偶题韵二首·其二
作者：钱协
朝代：宋
体裁：七言绝句

春雪唯添鉴里丝，慵将泪眼看花枝。�跻伏枕呻吟日，枉过还家一笑时。
玉泉庵
作者：钱协
朝代：宋
体裁：五言律诗

遥派落天潢，分崖射璧光。山从千古润，江得一源长。风雨无时作，珠玑满谷量。淄渑欲谁辨，愿借易牙尝。
甘棠楼
作者：钱协
朝代：宋

楼曲开三面，山重合四围。溪冲朝霭出，帆并夕阳飞。芳杜供春望，晴云渡袷衣。樊川犹未识，清兴莫忘归。
睦州秀亭
作者：钱协
朝代：宋

秀色四时好，探春来此亭。花初拥槛发，山晚与云青。得鲙严陵濑，评泉陆羽经。欢馀不尽醉，鼓角限重扃。
谢子瞻内翰浙西开府
作者：钱协
朝代：宋
体裁：古风

隽庭鸳鹭集珍丛，病翮摧颓下九门。罪戾我惭非昼锦，回翔公亦暂朱轮。龚黄政化知应尔，夔契谋谟想自存。
走笔代书寄岊仲七弟
作者：钱协
朝代：宋
体裁：七言绝句

东方千骑拥朱轮，衣锦归逢故国春。莫向西湖恋风月，鸰原知有望归人。
赴越书呈杭州熊侍郎
作者：钱协
朝代：宋

鉴湖清泚对胥山，两地相望一水间。共佩天涯太守印，犹联丹陛侍臣班。君方白傅才何愧，我比微之思苦悭。莫把旧诗犹见诧，繁雄未必胜清闲。
送奉使钤辖高侯之任成都
作者：钱协
朝代：宋
体裁：七言律诗

烈士由来不徇名，西南万里不留行。熊罴训整屯千计，尊俎雍容镇百城。阃外使华新报聘，山西家法旧论兵。封侯富贵须由命，请访沈冥卖卜生。
题万年妙莲阁
作者：钱协
朝代：宋

应真飞锡霭灵踪，智者遗杉尚灌丛。宝构迥临清鉴上，妙莲高擢污泥中。甚深秘藏资谈席，最上真乘振祖风。嗟我拘挛犹未历，坐驰神爽愧兴公。
题齐山寺壁
作者：钱协
朝代：宋
体裁：七言绝句

来逢采石连江雪，坐见齐山拂槛梅。惆怅佳人隔烟水，碧云空谷未归来。
高峰寺
作者：钱协
朝代：宋

苒苒郡城东，穿云入几重。已穷难上路，才到最高峰。竹老龙孙瘦，泉甘马酒浓。何当来漱石，安稳饱疏慵。
句
作者：钱厚
朝代：宋

暮霭不知天远近，閒云休碍月升沉。
寄钟子充
作者：钱厚
朝代：宋

倦倚吴门思泬寥，怀人清致诗满瓢。
池塘芳草梦初断，风雨落花魂正销。
一百五日寒食节，二十四浦春江潮。
遥知药圃晓经劚，舍后蘼芜添绿苗。
寄钟子充
作者：钱厚
朝代：宋

倦倚吴门思泬寥，怀人清致诗满瓢。池塘芳草梦初断，风雨落花魂正销。一百五日寒食节，二十四浦春江潮。遥知药圃晓经斸，舍后蘼芜添绿苗。
山亭
作者：钱厚
朝代：宋
体裁：五言律诗

又踏君山路，来驱陌上尘。江仍旧时面，我是去年人。爱听松声古，休催柳色新。片云衔落日，梅与月争春。
梅亭
作者：钱厚
朝代：宋

东风吹雨雨吹花，洗却阴沉放月华。俗眼总嫌梅太白，嫦娥勾引莫云遮。云浓更欲催诗句，风急花飞留不住。使君唤客早评章，趁渠未点苍苔路。夜阑留月迟春酌，生怕楼头吹画角。更推银蜡上寒梢，冷艳烧春春未觉。烛光炯炯花冥冥，花前醉倒唤不醒。南枝自与北枝语，今夜诗工眼倍清。
梅亭
作者：钱厚
朝代：宋

东风吹雨雨吹花，洗却阴沉放月华。
俗眼总嫌梅太白，嫦娥勾引莫云遮。
云浓更欲催诗句，风急花飞留不住。
使君唤客早评章，趁渠未点苍苔路。
夜阑留月迟春酌，生怕楼头吹画角。
更推银蜡上寒梢，冷艷烧春春未觉。
烛光炯炯花冥冥，花前醉倒唤不醒。
南枝自与北枝语，今夜诗工眼倍清。
漱石轩
作者：钱厚
朝代：宋

危石参差上霄汉，中涵万壑冰玉清。与谁流出洗尘滓，遗我一林风雨声。石窦鸣泉自招隐，故邀风月到林扃。我今欲去尚回首，多少人来不肯听。
漱石轩·其一
作者：钱厚
朝代：宋
体裁：七言绝句

危石参差上霄汉，中涵万壑冰玉清。与谁流出洗尘滓，遗我一林风雨声。
漱石轩·其二
作者：钱厚
朝代：宋

石窦鸣泉自招隐，故邀风月到林扃。我今欲去尚回首，多少人来不肯听。
漱石轩·其二
作者：钱厚
朝代：宋

石窦鸣泉自招隠，故邀风月到林扃。
我今欲去尚回首，多少人来不肯听。
登玲珑山赋呈章冠叟俞安伸陈安世
作者：钱厚
朝代：宋
体裁：七言律诗

林扉日日为谁开，底用潜驱俗驾回。路有险夷休跌荡，山无今古只崔嵬。千章佳木凌云上，万壑清流涌月来。寄语游人莫遄迈，世间何处不尘埃。
招贤里
作者：钱可则
朝代：宋
体裁：七言绝句

学行文章彻九重，故旌闾里振颓风。傍人莫作寻常看，几百年中有此翁。
登潇洒亭
作者：钱可则
朝代：宋

有缘结得南山境，潇洒亭高最可人。
此景古今吟不尽，熙熙客裏且行春。
登潇洒亭
作者：钱可则
朝代：宋

有缘结得南山境，潇洒亭高最可人。此景古今吟不尽，熙熙客里且行春。
次韵穆父兄见寄
作者：钱和
朝代：宋

乌衣巷里走双轮，正是家山二月春。明日湖平定归去，蓬莱还见谪仙人。
赋新繁周表权如诏亭
作者：钱咏
朝代：宋
体裁：七言律诗

选构人皆事宴逢，独君教子袭良弓。因闻诗礼家题旧，及宠丝纶语命同。几杖已尊贤老外，龟鱼争焕綵衣中。新来更喜增荣观，青锁才臣赠古风。
念奴娇
作者：钱处仁
朝代：宋

勋门积庆，为皇家此日，重生贤辅。崧岳储神须信道，非特当年申甫。清白传芳，高明驰誉，材更兼文武。黑头年少，风云还会龙虎。天为指日垂弧，张旃持节，不遣穹庐去。中使传宣，颁赐锡赉，清晓欢声旁午。两世光华，一门荣耀，盛事夸今古。祝公千岁，庙堂长佐贤主。
念奴娇·勋门积庆
作者：钱处仁
朝代：宋
体裁：词

勋门积庆，为皇家此日，重生贤辅。
崧岳储神须信道，非特当年申甫。
清白传芳，高明驰誉，材更兼文武。
黑头年少，风云还会龙虎。
天为指日垂弧，张旜持节，不遣穹庐去。
中使传宣，颁赐锡赍，清晓欢声旁午。
两世光华，一门荣耀，盛事夸千古。
祝公千岁，庙堂长佐贤主。
醉蓬莱
作者：钱处仁
朝代：宋
体裁：词

正梧阴碧转，扇浪凉生，渐回秋意。祥绕朱门，有崧灵钟瑞。笔走龙蛇，句雕风月，好客敦高谊。苏小琵琶，绿珠箫管，日添罗绮。邃阁清班，贰车清政，奕叶蝉联，世间谁比。行侍甘泉，趁青春荣贵。尽卷虾须，满斟鹦鹉，向画堂沉醉。铜狄摩挲，蓬莱清浅，八千椿岁。
醉蓬莱
作者：钱处仁
朝代：宋
体裁：词

正梧阴碧转，扇浪凉生，渐回秋意。祥绕朱门，有嵩灵钟瑞。笔走龙蛇，句雕风月，好客敦高谊。苏小琵琶，绿珠箫管，日添罗绮。
邃阁清班，贰车清政，奕叶蝉联，世间谁比。行侍甘泉，趁青春荣贵。尽卷虾须，满斟鹦鹉，向画堂沉醉。铜狄摩挲，蓬莱清浅，八千椿岁。
醉蓬莱·正梧阴碧转
作者：钱处仁
朝代：宋
体裁：词

正梧阴碧转，扇浪凉生，渐回秋意。
祥绕朱门，有崧灵锺瑞。
笔走龙蛇，句雕风月，好客敦高谊。
苏小琵琶，绿珠箫管，日添罗绮。
邃阁清班，贰车清政，奕叶蝉联，世间谁比。
行侍甘泉，趁青春荣贵。
尽卷虾须，满斟鹦鹉，向画堂沉醉。
铜狄摩挲，蓬莱清浅，八千椿岁。
春夜
作者：钱大椿
朝代：宋
体裁：七言律诗

燕子衔泥已下帘，深深庭院薄寒天。海棠枝上黄昏月，杨柳梢头浅澹烟。勾引芳情春梦蝶，频催愁绪夜啼鹃。踏青年少归来晚，斗酒花阴枕石眠。
西江月·谁道词高和寡
作者：钱安安
朝代：宋
体裁：词

谁道词高和寡，须知会少离多。三家本作一家和。更莫容他别个。且恁眼前同乐，休将饮里相磨。酒肠不奈苦揉挼。我醉无多酌我。
望吴亭次黄二尹韵
作者：钱宏
朝代：宋

东望长安山复山，数峰还出两峰间。揽衣来即三年戍，引客聊为一日闲。身似暮云低更好，心如归鸟倦知还。圣朝倘得收遗物，叹息搔头鬓已斑。
望吴亭次黄二尹韵
作者：钱宏
朝代：宋

东望长安山复山，数峰还出两峰间。
搅衣来即三年戌，引客聊为一日闲。
身似暮云低更好，心如归鸟倦知还。
圣朝倘得收遗物，叹息搔头鬓已斑。
望吴亭次黄二尹韵
作者：钱宏
朝代：宋

东望长安山復山，数峯还出两峯间。
揽衣来即三年戍，引客聊为一日闲。
身似暮云低更好，心如归鸟倦知还。
圣朝倘得收遗物，叹息搔头鬓已斑。
白石岩
作者：钱宏
朝代：宋
体裁：七言绝句

岩下碧藤挂紫烟，岩头白石插青天。精灵屹作乡邦镇，一剑霜寒二百年。
虎跑泉
作者：钱嵊
朝代：宋

虎攫灵泉发地根，传疑传信事难分。深涵月影千寻透，溜作溪声一带闻。流迸石渠珠若露，溟濛竹径气如云。公馀共酌醍醐味，应想于菟乳子文。
虎跑泉
作者：钱嵊
朝代：宋

虎攫灵泉发地根，传疑传信事难分。
深涵月影千寻透，溜作溪声一带闻。
流迸石渠珠若露，溟蒙竹径气如云。
公余共酌醍醐味，应想于菟乳子文。
虎跑泉
作者：钱嵊
朝代：宋

虎攫灵泉发地根，传疑传信事难分。
深涵月景千寻透，溜作溪声一带闻。
流迸石渠珠若露，溟蒙竹径气如云。
公余共酌醍醐味，应想於菟乳子文。
真仙岩二首
作者：钱师孟
朝代：宋

巨石何争此结成，老君有像亦难名。以身为患言犹在，漫使当时分重轻。岩前流水碧潺潺，鹤驭翩翩去复还。堪笑世人求不死，岂知得道有无閒。
真仙岩二首·其一
作者：钱师孟
朝代：宋
体裁：七言绝句

巨石何争此结成，老君有像亦难名。以身为患言犹在，漫使当时分重轻。
真仙岩二首·其二
作者：钱师孟
朝代：宋

岩前流水碧潺潺，鹤驭翩翩去复还。堪笑世人求不死，岂知得道有无閒。
真仙岩二首·其二
作者：钱师孟
朝代：宋

岩前流水碧潺潺，鹤驭翩翩去復还。
堪笑世人求不死，岂知得道有无閒。
题溪口广慈寺
作者：钱彦远
朝代：宋
体裁：七言绝句

寺跨长溪山四回，杉松微径尽莓苔。门前潮上不须看，常恐尘埃随水来。
赠仙翁三首
作者：钱忠
朝代：宋

八十清翁今钓客，一纶一艇一鱼蓑。碧潭波底系船卧，红蓼香中对月歌。玉脍盈盘同美酒，锦鳞随手出清波。风烟幽隐无人到，俗客如何愿一过。小舟泛泛游春水，竹笠团团覆败蓑。盈棹长风三尺浪，满船明月一声歌。非干奔走厌浮世，自是情怀慕素波。惟有仙翁为密友，就鱼携酒每相过。吴江高隐仙乡客，衰鬓长髯白发乾。满目生涯千顷浪，全家衣食一纶竿。长桥水隐秋风软，极浦烟浮夜钓寒。因笑区区名利者，是非荣辱苦相干。
赠仙翁三首·其一
作者：钱忠
朝代：宋

八十清翁今钓客，一纶一艇一鱼簑。
碧潭波底繫船卧，红蓼香中对月歌。
玉脍盈盘同美酒，锦鳞随手出清波。
风烟幽隐无人到，俗客如何愿一过。
赠仙翁三首·其一
作者：钱忠
朝代：宋

八十清翁今钓客，一纶一艇一鱼蓑。碧潭波底系船卧，红蓼香中对月歌。玉脍盈盘同美酒，锦鳞随手出清波。风烟幽隐无人到，俗客如何愿一过。
赠仙翁三首·其三
作者：钱忠
朝代：宋

吴江高隐仙乡客，衰鬓长髯白发乾。满目生涯千顷浪，全家衣食一纶竿。长桥水隐秋风软，极浦烟浮夜钓寒。因笑区区名利者，是非荣辱苦相干。
赠仙翁三首·其三
作者：钱忠
朝代：宋

吴江高隐仙乡客，衰鬓长髯白髪干。
满目生涯千顷浪，全家衣食一纶竿。
长桥水隐秋风软，极浦烟浮夜钓寒。
因笑区区名利者，是非荣辱苦相干。
赠仙翁三首·其二
作者：钱忠
朝代：宋

小舟泛泛游春水，竹笠团团覆败簑。
盈棹长风三尺浪，满船明月一声歌。
非干奔走厌浮世，自是情怀慕素波。
惟有仙翁为密友，就鱼携酒每相过。
赠仙翁三首·其二
作者：钱忠
朝代：宋

小舟泛泛游春水，竹笠团团覆败蓑。盈棹长风三尺浪，满船明月一声歌。非干奔走厌浮世，自是情怀慕素波。惟有仙翁为密友，就鱼携酒每相过。
赠姑子王师孟
作者：钱忠
朝代：宋

水国神仙宅，吾今过此中。长桥千古月，不复怨春风。
赠姑子王师孟
作者：钱忠
朝代：宋

水国神仙宅，吾今过此中。
长桥千古月，不復怨春风。
题九龙岩
作者：钱怀哲
朝代：宋
体裁：七言绝句

潇湘行迈遇初秋，何幸因官得一游。无异醴陵三室洞，九仙羽客是吾俦。
左辖吴公祷雨天目山有感
作者：钱思复
朝代：宋
体裁：七言律诗

乾坤亢旱兵尘后，廊庙忧深畎亩间。千里西成望甘泽，百灵前道谒名山。清秋云雨蛟龙窟，白日雷霆虎豹关。俄顷神功回造化，作霖未许老臣闲。
春日登大悲阁
作者：钱惟治
朝代：宋

圣主钦崇教，千光显绀容。映云窗倚暖，笼月箔花重。净刹香风远，危栏碧雾浓。胜因良以咏，华阁一斯逢。
春日登大悲阁
作者：钱惟治
朝代：宋

圣主钦崇教，千光显绀容。
映云窗倚暖，笼月箔花重。
浄剎香风远，危栏碧雾沈。
胜因良以咏，华阁一斯逢。
春日登大悲阁
作者：钱惟治
朝代：宋

春城满望，晓阁閒登。尘销霁景，定出真僧。人怀远思，槛凭危层。因圆果證，胜境斯兴。
春日登大悲阁
作者：钱惟治
朝代：宋

春城满望，晓阁閒登。
尘销霁景，定出真僧。
人怀远思，槛凭危层。
因圆果证，胜境斯兴。
春日登大悲阁二首
作者：钱惟治
朝代：宋

碧天临迥阁，晴雪点山屏。夕烟侵冷箔，明月敛闲亭。袅霞披迥殿，香雾拥轻帘。晓花歌静院，芳树捧晴檐。
春日登大悲阁二首·其一
作者：钱惟治
朝代：宋
体裁：五言绝句

碧天临迥阁，晴雪点山屏。夕烟侵冷箔，明月敛闲亭。
春日登大悲阁二首·其二
作者：钱惟治
朝代：宋
体裁：五言绝句

袅霞披迥殿，香雾拥轻帘。晓花歌静院，芳树捧晴檐。
句
作者：钱惟济
朝代：宋

凤箫通碧落，星石辨灵源。庭下焚香连宿雾，林间鸣佩起栖鸾。晓陌壶浆满，春风骑吹长。
句·其一
作者：钱惟济
朝代：宋

凤箫通碧落，星石辨灵源。
句·其三
作者：钱惟济
朝代：宋

晓陌壶浆满，春风骑吹长。
句·其二
作者：钱惟济
朝代：宋

庭下焚香连宿雾，林间鸣佩起栖鸾。
夜宴
作者：钱惟济
朝代：宋

清宴夜何其，南亭露欲晞。蹁跹霞袖舞，潋滟羽觞飞。镂楶摇花落，金珰照月辉。瑶光未西落，休赋醉言归。
夜讌
作者：钱惟济
朝代：宋

清讌夜何其，南亭露欲晞。
蹁跹霞袖舞，潋滟羽觞飞。
镂楶摇花落，金珰照月辉。
瑶光未西落，休赋醉言归。
护国寺
作者：钱惟济
朝代：宋

穹窿台岳压重溟，中起青鸳接福庭。
新好天花对雨坠，清凉甘露隔宵零。
金绳界道连飞布，碧树周阿绕翠屏。
异日功成解缨去，伫期同撷五芝馨。
护国寺
作者：钱惟济
朝代：宋

穹窿台岳压重溟，中起青鸳接福庭。新好天花经雨坠，清凉甘露隔宵零。金绳界道连飞布，碧树周阿绕翠屏。异日功成解缨去，伫期同撷五芝馨。
灯夕寄献内翰虢略公
作者：钱惟济
朝代：宋
体裁：七言律诗

峣阙翚飞河汉傍，勾陈遥认赭袍光。九枝火树连金狄，万里霜轮上碧珰。匝地行车珠网细，照光晨燎紫沈香。祇开鳌岭神仙客，再拜云边捧寿觞。
苦热
作者：钱惟济
朝代：宋

苹末风休飞阁深，亭亭日御渐流金。
火云接影横银汉，水鸟无声下翠阴。
渴想孤山同饮露，烦思楚殿独披襟。
柘浆粔籹都无味，卫玠清羸欲不任。
苦热
作者：钱惟济
朝代：宋

蘋末风休飞阁深，亭亭日御渐流金。火云接影横银汉，水鸟无声下翠阴。渴想孤山同饮露，烦思楚殿独披襟。柘浆粔籹都无味，卫玠清羸欲不任。
送从进长老归天台
作者：钱惟济
朝代：宋

枢府多年识相毫，又飞镮锡出神皋。霞标起处瞻鸳刹，风信平时过鹭涛。月露空濛迷桧楫，天香芬郁湿兰袍。道猷法窟从兹始，应叹吾生空二毛。
送从进长老归天台
作者：钱惟济
朝代：宋

枢府多年识相毫，又飞镮锡出神皋。
霞标起处瞻鸳剎，风信平时过鹭涛。
月露空蒙迷桧檝，天香芬郁湿兰袍。
道猷法窟从兹始，应嘆吾生空二毛。
七夕
作者：钱惟演
朝代：宋
体裁：七言律诗

紫天银水渡辛夷，藻帐雕屏解佩时。金朔窗中窥阿母，小姑堂上忆兰芝。初宵已有穿针乐，欲曙还成弄杼悲。若比人间更肠断，万重云浪寄微辞。
上巳玉津园赐宴
作者：钱惟演
朝代：宋

汉家传洛欣，楚俗泛兰泉。玉液初颁酒，金盘屡击鲜。珥彤寻竹御，倾盖集芝廛。锦羽翻晴旭，霞英落暖烟。雅音和舜乐，睿泽洽尧天。更听承云曲，同歌在镐年。
上巳玉津园赐宴
作者：钱惟演
朝代：宋
体裁：五言排律

汉家传洛饮，楚俗泛兰泉。玉液初颁酒，金盘屡击鲜。珥彤寻竹籞，倾盖集芝廛。锦羽翻晴旭，霞英落暖烟。雅音和舜乐，睿泽洽尧天。更听承云曲，同歌在镐年。
与客启明
作者：钱惟演
朝代：宋
体裁：七言律诗

越溪微霰洒寒梅，家近严陵古钓台。梦欲成鱼通夕去，书曾凭犬隔秋回。干时不为侏儒米，乐圣犹衔叔夜杯。帝右岂无杨得意，汉宫须荐长卿才。
与客启明
作者：钱惟演
朝代：宋

越溪微霰洒寒梅，家近严陵古钓台。
梦欲成鱼通夕去，书曾凭犬隔秋迴。
干时不为侏儒米，乐圣犹衔叔夜杯。
帝右岂无杨得意，汉宫须荐长卿才。
以蜀纸端砚寄仙芝
作者：钱惟演
朝代：宋

腻茧裁邛部，苍崖映越溪。展时云冉冉，呵久露凄凄。平滑逾鹅素，精钢类袅蹄。轻于汉宫縠，碧似夏王圭。钿轴聊闲卷，银钩且醉题。即时封密诏，别有武都泥。
以蜀纸端砚寄仙芝
作者：钱惟演
朝代：宋

腻茧裁邛部，苍崖映越溪。展时云冉冉，呵久露凄凄。平滑逾鹅素，精钢类褭蹄。轻于汉宫縠，碧似夏王圭。钿轴聊闲卷，银鉤且醉题。即时封密诏，别有武都泥。
以蜀纸端砚寄仙芝
作者：钱惟演
朝代：宋

腻茧裁邛部，苍崖映越溪。
展时云冉冉，呵久露凄凄。
平滑逾鹅素，精钢类褭蹄。
轻于汉宫縠，碧似夏王圭。
钿轴聊闲卷，银钩且醉题。
即时封密诏，别有武都泥。
休沐端居有怀希圣少卿学士
作者：钱惟演
朝代：宋
体裁：七言律诗

雕盘琼蕊冰寒凘，密树蝉嘶下直时。更赋新诗答灵运，不将团扇隔元规。经梅绿草沿阶上，尽日流风转蕙迟。祇待觚棱照初旭，横经还集绛纱帏。
休沐端居有怀希圣少卿学士
作者：钱惟演
朝代：宋

雕盘琼蕊冰寒凘，密树蝉嘶下直时。更赋新诗答灵运，不将团扇隔元规。经梅绿草沿阶上，尽日流风转蕙迟。祇待觚棱照初旭，横经还集绛纱韩。
休沐端居有怀希圣少卿学士
作者：钱惟演
朝代：宋

雕盘琼蕊冰寒凘，密树蝉嘶下直时。更赋新诗答灵运，不将团扇隔元规。经梅绿草沿阶上，尽日流风转蕙迟。祇待觚稜照初旭，横经还集绛纱韩。
公子
作者：钱惟演
朝代：宋

莲勺交衢接荻园，来时十里一开筵。歌翻南国桃根曲，马过章台杏叶鞯。别殿对回双绶贵，后门归夜九枝然。閒随翠幰攲乌帽，紫陌三条入柳烟。
公子
作者：钱惟演
朝代：宋

莲勺交衢接荻园，来时十里一开筵。歌翻南国桃根曲，马过章台杏叶鞯。别殿对回双绶贵，后门归夜九枝然。閒随翠幰欹乌帽，紫陌三条入柳烟。
公子
作者：钱惟演
朝代：宋

莲勺交衢接荻园，来时十里一开筵。
歌翻南国桃根曲，马过章台杏叶鞯。
别殿对迴双绶贵，后门归夜九枝然。
閒随翠幰欹乌帽，紫陌三条入柳烟。
再次首唱韵和
作者：钱惟演
朝代：宋

云变危峰万里横，簟铺湘水一床平。红兰受露消晨渴，绿蕙翻风析夜酲。逸少偶书葵扇贵，羊欣閒卧練裙轻。无妨天上芝泥熟，独看瑶光近太清。
再次首唱韵和
作者：钱惟演
朝代：宋
体裁：七言律诗

云变危峰万里横，簟铺湘水一床平。红兰受露消晨渴，绿蕙翻风析夜酲。逸少偶书葵扇贵，羊欣閒卧练裙轻。无妨天上芝泥熟，独看瑶光近太清。
再赋
作者：钱惟演
朝代：宋
体裁：五言排律

玉甃引清泉，风高露白天。盈盈临一水，羃羃隔长烟。已分兰芝溺，仍忧赵后仙。鲛丝衣更密，珠蚌泪长圆。瑟怨来湘浦，鸿惊近洛川。金塘正斜照，谁倚木兰船。
再赋七言
作者：钱惟演
朝代：宋

欲网珊瑚碧浪深，横塘斜日带秋阴。
汉宫此地留金餠，洛浦何人遗锦衾。
舞学西城迴雅态，歌传南国有余音。
韩凭恨魄如长在，青骨香销亦见寻。
再赋七言
作者：钱惟演
朝代：宋

欲网珊瑚碧浪深，横塘斜日带秋阴。汉宫此地留金饼，洛浦何人遗锦衾。舞学西城回雅态，歌传南国有余音。韩凭恨魄如长在，青骨香销亦见寻。
再赋七言
作者：钱惟演
朝代：宋

欲网珊瑚碧浪深，横塘斜日带秋阴。汉宫此地留金饼，洛浦何人遗锦衾。舞学西城回雅态，歌传南国有馀音。韩凭恨魄如长在，青骨香销亦见寻。
初秋属疾
作者：钱惟演
朝代：宋

蜜房初满石榴红，秋意先侵玉井桐。薤簟自凭南郭几，縠巾犹卧北窗风。云迷候雁辞遥塞，露湿飞萤起暗丛。病已不须传七发，粉牋香墨寄诗筒。
初秋属疾
作者：钱惟演
朝代：宋
体裁：七言律诗

蜜房初满石榴红，秋意先侵玉井桐。薤簟自凭南郭几，縠巾犹卧北窗风。云迷候雁辞遥塞，露湿飞萤起暗丛。病已不须传七发，粉笺香墨寄诗筒。
别墅
作者：钱惟演
朝代：宋
体裁：五言排律

别馆斗城傍，斜轩映曲房。苍头冠绿帻，中妇织流黄。复道登平乐，期门集未央。意钱梁冀宅，挟瑟莫愁堂。走马章台柳，停车陌上桑。彀弓随宝障，投辖付银床。出戴繁星急，归冲细雨忙。曾过阿君宿，醉舞起跳梁。
别墅
作者：钱惟演
朝代：宋

别馆斗城傍，斜轩映曲房。
苍头冠绿帻，中妇织流黄。
复道登平乐，期门集未央。
意钱梁冀宅，挟瑟莫愁堂。
走马章台柳，停车陌上桑。
彀弓随宝障，投辖付银床。
出戴繁星急，归衝细雨忙。
曾过阿君宿，醉舞起跳梁。
南朝
作者：钱惟演
朝代：宋

结绮临春映夕霏，景阳钟动曙星稀。潘妃宝钏光如昼，江令花牋落似飞。舴艋凌波朱火度，觚稜拂汉紫烟微。自从饮马秦淮水，蜀柳无因对殿帏。
南朝
作者：钱惟演
朝代：宋
体裁：七言律诗

结绮临春映夕霏，景阳钟动曙星稀。潘妃宝钏光如昼，江令花笺落似飞。舴艋凌波朱火度，觚棱拂汉紫烟微。自从饮马秦淮水，蜀柳无因对殿帏。
又赠一绝
作者：钱惟演
朝代：宋
体裁：七言绝句

唾露金销月似霜，云屏玉簟剩清光。不如谁有高唐梦，翠被华灯彻曙香。
句
作者：钱惟演
朝代：宋

卷衲城钟断，搘筇岳雨寒。
句
作者：钱惟演
朝代：宋

日上故陵烟漠漠，春归空苑水潺潺。正好睡时行十里，不交谈处饮三杯。厅前捉到须依法，合内盛来定付厨。雪意未成云著地，秋声不断雁连天。客亭厌见名长短，村酒那能辨圣贤。宿舍孤烟起，行衣梦雨凉。戈矛巡雾夕，铙鼓宴萧晨。平槛晓波吴榜渡，绕城春树越禽飞。离人南浦多春草，越鸟栖枝有早梅。坐激鲜飙湘竹晓，树含凉雨越禽归。汉帜随移帐，燕鸿伴解鞍。疏钟静起军城晚，华表双高水国秋。深沉蛛网通归梦，紫翠春山接去舟。神庭古柏啼乌起，斋室虚帘宿雾通。思满离亭酒，魂惊客舍乌。东南地迥宵烽息，西北楼高晚望迷。小雨郊原连苦雾，夕阳楼阁照丹枫。羽毛襄野驾，宴喜鲁郊民。轻飙使车远，明月直庐空。绿野桑麻连四水，黄堂歌吹拥千兵。鱼尾故宫迷草树，龙鳞平隰自风烟。沃野桑麻涵细雨，严城鼓角送斜阳。置酒军中乐，闻笳塞上情。高为天一柱，秀作海三峰。金牛此地通巴栈，黄鸟当时颂汉臣。五马持山节，三衣对水田。画凤仙楹远，涂雌郡阁閒。刘伶醉夜梅花地，海客仙槎粉水天。已回邻面三年粉，又结寒丝几茧冰。云容忽变千峰险，草色相沿百带长。平河千里经春雪，广陌三条尽日风。朱饰两轮巡属邑，案留双笔在中台。鹤伴鸣琴公事晚，鸟惊调角戍城秋。捲衲城钟断，支筇岳雨寒。
句
作者：钱惟演
朝代：宋

羽毛襄野驾，宴喜鲁郊氏。
句·其一
作者：钱惟演
朝代：宋

日上故陵烟漠漠，春归空苑水潺潺。
句·其七
作者：钱惟演
朝代：宋

戈矛巡雾夕，铙鼓宴萧晨。
句·其三
作者：钱惟演
朝代：宋

厅前捉到须依法，合内盛来定付厨。
句·其三五
作者：钱惟演
朝代：宋

捲衲城钟断，搘筇岳雨寒。
句·其三十
作者：钱惟演
朝代：宋
体裁：句

云容忽变千峰险，草色相沿百带长。
句·其三十一
作者：钱惟演
朝代：宋
体裁：句

平河千里经春雪，广陌三条尽日风。
句·其三十三
作者：钱惟演
朝代：宋
体裁：句

鹤伴鸣琴公事晚，鸟惊调角戍城秋。
句·其三十二
作者：钱惟演
朝代：宋
体裁：句

朱饰两轮巡属邑，案留双笔在中台。
句·其三十五
作者：钱惟演
朝代：宋
体裁：句

捲衲城钟断，支筇岳雨寒。
句·其三四
作者：钱惟演
朝代：宋

笠重吴天雪，鞋香楚地花。
句·其九
作者：钱惟演
朝代：宋

离人南浦多春草，越鸟栖枝有早梅。
句·其二
作者：钱惟演
朝代：宋

正好睡时行十里，不交谈处饮三杯。
句·其二十
作者：钱惟演
朝代：宋
体裁：句

绿野桑麻连四水，黄堂歌吹拥千兵。
句·其二十一
作者：钱惟演
朝代：宋
体裁：句

鱼尾故宫迷草树，龙鳞平隰自风烟。
句·其二十七
作者：钱惟演
朝代：宋
体裁：句

画凤仙楹远，涂雌郡阁閒。
句·其二十三
作者：钱惟演
朝代：宋
体裁：句

置酒军中乐，闻笳塞上情。
句·其二十九
作者：钱惟演
朝代：宋
体裁：句

已回邻面三年粉，又结寒丝几茧冰。
句·其二十二
作者：钱惟演
朝代：宋
体裁：句

沃野桑麻涵细雨，严城鼓角送斜阳。
句·其二十五
作者：钱惟演
朝代：宋
体裁：句

金牛此地通巴栈，黄鸟当时颂汉臣。
句·其二十八
作者：钱惟演
朝代：宋
体裁：句

刘伶醉夜梅花地，海客仙槎粉水天。
句·其二十六
作者：钱惟演
朝代：宋
体裁：句

五马持山节，三衣对水田。
句·其二四
作者：钱惟演
朝代：宋
体裁：句

高为天一柱，秀作海三峰。
句·其五
作者：钱惟演
朝代：宋

客亭厌见名长短，村酒那能辨圣贤。
句·其八
作者：钱惟演
朝代：宋

平槛晓波吴榜渡，绕城春树越禽飞。
句·其六
作者：钱惟演
朝代：宋

宿舍孤烟起，行衣梦雨凉。
句·其十
作者：钱惟演
朝代：宋
体裁：句

坐激鲜飙湘竹晓，树含凉雨越禽归。
句·其十一
作者：钱惟演
朝代：宋
体裁：句

汉帜随移帐，燕鸿伴解鞍。
句·其十七
作者：钱惟演
朝代：宋
体裁：句

小雨郊原连苦雾，夕阳楼阁照丹枫。
句·其十三
作者：钱惟演
朝代：宋
体裁：句

深沉蛛网通归梦，紫翠春山接去舟。
句·其十九
作者：钱惟演
朝代：宋
体裁：句

轻飙使车远，明月直庐空。
句·其十二
作者：钱惟演
朝代：宋
体裁：句

疏钟静起军城晚，华表双高水国秋。
句·其十五
作者：钱惟演
朝代：宋
体裁：句

思满离亭酒，魂惊客舍乌。
句·其十八
作者：钱惟演
朝代：宋
体裁：句

羽毛襄野驾，宴喜鲁郊民。
句·其十六
作者：钱惟演
朝代：宋
体裁：句

东南地迥宵烽息，西北楼高晚望迷。
句·其十四
作者：钱惟演
朝代：宋
体裁：句

神庭古柏啼乌起，斋室虚帘宿雾通。
句·其四
作者：钱惟演
朝代：宋

雪意未成云着地，秋声不断雁连天。
句·其四
作者：钱惟演
朝代：宋

雪意未成云著地，秋声不断雁连天。
和司空相公假山
作者：钱惟演
朝代：宋

劚得古云根，苍苍藓痕布。丛倚状峰岚，霏微起烟素。参差衡霍列，巉崒虬龙聚。挥扇动林风，飞香暗岩户。谁言盈尺内，自有青霄路。相君机务閒，玩此怀真趣。兴似东山归，境对曹溪悟。美矣仁智心，良哉圣明辅。
和司空相公假山
作者：钱惟演
朝代：宋

斸得古云根，苍苍藓痕布。丛倚状峰岚，霏微起烟素。参差衡霍列，巉崒虬龙聚。挥扇动林风，飞香暗岩户。谁言盈尺内，自有青霄路。相君机务閒，玩此怀真趣。兴似东山归，境对曹溪悟。美矣仁智心，良哉圣明辅。
夕阳
作者：钱惟演
朝代：宋

远色连高树，回光射迥楼。自翻归雁影，更急思虫愁。烟暝长先隔，霞烘久未收。华灯知可继，惟照洞房幽。
夕阳
作者：钱惟演
朝代：宋

远色连高树，回光射逈楼。自翻归雁影，更急思虫愁。烟暝长先隔，霞烘久未收。华灯知可继，惟照洞房幽。